text:
Waray-Waray News: PhiVolcs ginpakalma an pagkabaraka hin linog
Manila (15 January) -- Ginpakalma han Philippine Institute of Volcanology and Seismology (Phivolcs) an pagkabaraka hin kadam-an kasumpay han daw nahisumat nga may-ada hitatabo nga dako nga linog ha nasud, sasan-ohon la, yana nga lininog na an Haiti.
Sering ni Renato Solidum, Chief han Phivolcs, damo an nahitatabo nga linog ha nasud, haros kada adlaw, kay danay ngani ine naabot hin biente (20), kundi kadadk-an man hine in dire gud magkusog.
Una na nga nagsering ine hi Solidum nga iton Pilipinas in napuroko dida hin rehiyon diin aktibo kaupay, nga ginbansagan ngani ine nga "Pacific Ring of Fire", rason kun kay ano nga masagpi abaton in linog ug mga pag-gios hin mga bulkano.
Han linabay nga Merkoles, lininog daw ha Sultan Kudarat hin kakusgon nga 5.1 ug ine ine nakabay-og han bug-os Northern Cotabato, hasta pa han syodad han General Santos. Antis daw ine, mayda inabat an Phivolcs nga pito nga linog tikang la han pag-abre han bag-o nga tuig.
Kun sabagay, sering daw ni Solidum, waray pa man na inbento nga instrument nga sadang maka tantiya kun ano gud an eksakto nga petsa han tiarabot nga linog; pinakamaupay daw nga andam ngan mayda hibabroan an mga tawo kun mag-aano oras hin linog.
An report daw nga lilinogon an Manila in, posibli gad hitabo, tungod ine nga nahiyuyungod it Manila hin ura-ura ka aktibo nga fault line o pagbutak ha ilarum han tuna particular ha yungod han Marikina nga naapong ngadto ha San Mateo, Rizal, Taguig, nga may kabug-aton tikang han bug-os nga Marikina, Pasig, Makati, Paranaque ug Taguig. (PIA-Eastern Samar) [top]


c: text/html

text:
Megawati Sukarnoputri
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Diah Permata Megawati Setiawati Sukarnoputri (bulig·info) [1] (natawo 23 Enero 1947), nga kilalado gihapon ha halipot nga Megawati, amo in Indones nga politiko, ngan manguna han partido nga oposisyon nga PDI-P. Nag-alagad hiya nga Mangulo han Indonesia tikang han 23 han Hulyo 2001 tubtob 20 han Oktubre 2004 ngan amo hiya an syahan nga Mangulo nga babaye han nasod. Hiya gihapon an syahan nga Indones nga manguna nga natawo katapos han independensya. Hi Megawati amo an anak nga babaye ni Sukarno, an syahan nga mangulo han Indonesia.
Katapos hin pag-alagad nga Sugbong-Mangulo ha ilarom ni Abdurrahman Wahid, nagin Mangulo hi Megawati han katanggal ni Wahid tikang ha paglingkod dida han 2001. Nagdalagan hiya para hin pagreelihir dida han 2004 nga pinili-ay hin mangulo, kundi nalupig hiya ni Susilo Bambang Yudhoyono han ikaduha nga bwelta. Nagkandidato hiyá hin utro ha pagkamangulo han 2009 kundi napirde na liwat hiya ni Yodhoyono.
Etimolohiya han "Megawati Sukarnoputri"[igliwat | Igliwat an wikitext]
An ngaran nga Sukarnoputri nangangahulogan nga "anak nga babaye ni Sukarno" ngan diri ini apelyido: an mga Jawa o Javanes agsob nga waray apelyido. An tawag là ha iya 'Megawati' (o 'Mega') nga ginkuhà tikang han Sanskrit nga pulong nga meghavatī = "hiya nga mayda dampog (o dág-om o panganod)", i.e. usa nga dág-om o panganod, kay nag-iinuran han katawo niya. Hi Biju Patnaik, nga usa nga Indyahanon ng manguna nagngaran ha hiya ha paghangyo ni Sukarno.[2]
Mga kasarigan[igliwat | Igliwat an wikitext]
- ↑ Ha nahig-araan nga kasurat ha Inindones, an iya ngaran ginsusurat nga Dyah Permata Megawati Setyawati Soekarnoputri.
- ↑ Yakan ni Indyahanon nga Mangulo R K Narayanan ha pasidungog kan Megawati Sukarnoputri

robotstxt: allowed

filter: keep


text:
Eslovakya
An Eslovakya o kundi man Slovakia (Slovak: Slovensko [ˈslɔʋɛnskɔ] ( pamati-a)), nga an opisyal nga ngaran Eslovaka nga Republika o kundi man Slovak nga Republika (Slovak: Slovenská republika, pamati-a (bulig·info)),[1] usá nga ginpapalibotan hin tuna nga nasod ha Butnga nga Europa[2][3]. Ginsasapitán iní han Polonya ha amihan, han Ukranya ha sidlangan, han Hungarya ha salatan, han Austrya ha katundan, ngan han Republika Czeka ha kanawayan. An teritoryo han Slovakia naglalakip hin mga 49,000 square kilometres (19,000 sq mi) ngan an kasagaran hini kabugkiran. An kamolupyohan hini 5.6 ka milyon ngan an kadam-an hiní mga Slovak. An pamunuan ngan gidako-i nga syudad hiní an syudad han Bratislava, ngan an ikaduhá nga gidako-i nga syudad an Košice. Slovak an opisyal nga pinulongan.
Sulod
Etimolohiya[igliwat | Igliwat an wikitext]
An syahan nga pagsurat han ngaran nga Slovakia dida han 1586 (Inaleman: In Liptau, bei der Stadt Sankt Nikolaus in der Slovakia).[4] Natíkang iní tikang han Tseko nga pulong Slováky; an mga kasanhi nga mga porma ha Inaleman Windischen landen ngan Windenland (an ika-15 nga gatostuig).[4] An tuminongnong nga ngaran Slovensko (1791) nátíkang han durudaan nga ngaran han mga Slovak nga Sloven an patudlok han pagtikang hiní ugsa han ika-15 nga gatostuig.[4] An orihinal nga kahulogan kanan heyograpiya (diri politika), kay an Eslovakya kabahin han multiethniko nga Ginhadi-an han Hungarya[note 1] ngan waray iní maghimo hin bulag nga unit hin pagdumara hiní nga panahón.
Mga rehiyon ngan mga distrito[igliwat | Igliwat an wikitext]
- Bratislavský kraj (Bratislava (rehiyon)) (ulohan Bratislava)
- Trnavský kraj (Trnava (rehiyon)) (ulohan Trnava)
- Trenčiansky kraj (Trenčín (rehiyon)) (ulohan Trenčín)
- Nitriansky kraj (Nitra (rehiyon)) (ulohan Nitra)
- Žilinský kraj (Žilina (rehiyon)) (ulohan Žilina)
- Banskobystrický kraj (Banská Bystrica (rehiyon)) (ulohan Banská Bystrica)
- Prešovský kraj (Prešov (rehiyon)) (ulohan Prešov)
- Košický kraj (Košice (rehiyon)) (ulohan Košice)
Mga tigaman[igliwat | Igliwat an wikitext]
- ↑ An mga Slovak nagkikita hin pag-iba han Uhorsko (an estado ha kasaysayan) ngan han Maďarsko (an moderno nga estado) samtang iní nga duha tinatawag nga Hungary ha Ininglis.
Mga pinambasaran[igliwat | Igliwat an wikitext]
- ↑ IPA: [ˈslɔʋɛnskaː ˈrɛpublika]
- ↑ "Austrian Foreign Ministry". Ginhipos tikang han orihinal han 16 Hunyo 2013. Ginkuhà 3 Hunyo 2013.
- ↑ "UNHCR regional classification". UNHCR. Ginhipos tikang han orihinal han 26 Agosto 2013. Ginkuhà 3 Hunyo 2013.
- ↑ 4.0 4.1 4.2 Uličný, Ferdinand (2014). "Toponymum Slovensko – pôvod a obsah názvu" [An ngaran nga Eslovakya (Slovensko) – an pagtikáng hiní ngan an sulod]. Historický časopis. Historický ústav SAV (3): 548. ISSN 0018-2575.


text:
Surigao del Sur
An Surigao del Sur amo in probinsya o lalawigan han Pilipinas nga nahamutangan ha Caraga nga rehiyon ha Mindanao. An kapital hini amo an Syudad han Tandag ngan ginsasapitan ini han Surigao del Norte ha amihanan, Agusan del Norte ngan Agusan del Sur ha katundan, ngan Davao Oriental ha salatan. An Surigao del Sur nahamutang ha sidlangan nga labnasan han Mindanao ngan naatubang han Dagat Pilipinhon.
Katawhan ngan KulturaPagliwat
EkonomiyaPagliwat
HeyograpiyaPagliwat
PolitikalPagliwat
An Surigao del Sur ginbahin ngadto hin napulo kag walo (18) nga mga bungto ngan usa (1) nga syudad.


text:
1 1 Amo ini an pagkasunodsunod han mga kaapoy-apoyan ni Jesu-Cristo nga tulin ni David, nga tulin ni Abraham. 2 Tikang kan Abraham ngadto kan Hadi David, amo ini an mga kaapoy-apoyan: Abraham, Isaac, Jacob, Juda, ngan an iya kabugtoan; Fares ug Sara (an iroy nira amo hi Tamar), Esrom, Aram, Aminadab, Naason, Salmon, Boos (an iroy niya amo hi Rahab), Obed (an iroy niya amo hi Rut), Isai, ngan hi Hadi David. 6 Tikang kan David ngadto han panahon han pagbalhina nga mga bihag han mga tawo han Israel ngadto ha Babilonia, amo ini an mga kaapoy-apoyan: David, Solomon (an iroy niya amo an asawa anay ni Urias), Roboam, Abias, Asa, Josafat, Joram, Usias, Jotam, Acas, Ezequias, Manases, Amon, Josias, ngan hi Jeconias ngan an iya kabugtoan. 12 Tikang han panahon kahuman han kabalhin nira nga mga bihag ha Babilonia ngadto han katawo ni Jesus, amo ini an mga kaapoy-apoyan: Salatiel, Sorobabel, Abiud, Eliaquim, Asor, Sadoc, Aquim, Eliud, Eleasar, Matan, Jacob, ngan Jose nga nangasawa kan Maria, an iroy ni Jesus nga ginngaranan nga Mesiyas. 17 Sanglit, may-ada katorse ngatanan nga katulinan tikang kan Abraham ngadto kan David, katorse man nga katulinan tikang kan David ngadto han kabalhin nira nga mga bihag ha Babilonia, ngan katorse liwat nga katulinan tikang han kabalhin nira nga mga bihag ha Babilonia ngadto han katawo han Mesiyas. 18 Sugad hini an katawo ni Jesu-Cristo. Han karaslon pa la hi Maria nga iroy niya ngan hi Jose, nahibaroan ni Maria nga burod na hiya ha larang han Espiritu Santo. 19 Diri karuyag magpakaalo kan Maria hi Jose kay matadong hiya nga tawo. Sanglit, nakahunahuna hiya hin pagbaya kan Maria hin hilom la. 20 Kundi samtang ginhunahuna niya ini, pinmakita ha iya in usa nga anghel han Ginoo pinaagi hin inop, ngan nagsiring, “Jose, tulin ni David, ayaw pag-alang hin pagkarawat kan Maria nga imo asawa kay nagburod hiya ha larang han Espiritu Santo. 21 Mag-aanak hiya hin lalake, ngan pagngangaranan mo hiya nga Jesus, kay magtatalwas hiya han iya katawhan tikang han ira mga sala.” 22 Nahinabo ini ngatanan basi matuman an iginyakan han Ginoo pinaagi han manaragna nga nasiring, 23 “Magbuburod in usa nga uray nga daraga ngan mag-aanak hin lalake, ngan tatawgon hiya nga Emmanuel” (nga karuyag sidngon, “An Dyos aanhi upod ha aton”). 24 Sanglit, han pagmata ni Jose, gintuman niya an iginsugo ha iya han anghel han Ginoo, ngan pinangasawa niya hi Maria. 25 Kundi hi Jose waray makighilawas kan Maria tubtob nga nag-anak hi Maria. Ngan Jesus an iginngaran ni Jose han bata.
© Bible.is, a ministry of Faith Comes By Hearing ®.


text:
Crustacea
Crustacea, an darako na grupo san arthropod, na nasakob sa mga hayop na sugad san kinis, banagan, kupapah, pasay, ngan barnacle. May'ada 67,000 na specie an crustacea. Sugad san iba na arthropod, may' ada liwat an crustacea exoskeleton. Nakikila an crustacea san iba na arthropod, sugad san mananap, Myriapoda ngan Chelicerata, san pagkakayaon biramous nga siki, ngan san nauplius na klase sin larvae.
May'ada daramo na fossils an crustacea, na nagtitikang pa sadton panahon san Cambrian, kaapi na an living fossil na Triops cancriformis, nabuhi ngan waray paglain tikang pa san Triassic period.


text:
Patriarka Teodoro II han Alehandriya
- Para han Ortodoxa Copta nga Papa nga amo gihapon an ngaran ngan titulo, kitaa Papa Teodoro II han Alehandriya.
Hi Teodoro (Theodoros) II (ha Griniyego: Θeόδwpoς B΄) o kun ha haruhalaba nga porma Papa ngan Patriarka han Alehandriya ngan tanan nga Afrika Teodoro II; Griniyego: [Πάπaς kaι Πatpιάpxnς AλeEavδpeίaς kaι πάσnς Aφpιkής Θeόδwpoς B΄] error: {{lang}}: text has italic markup (help),) nga natawo ha ngaran nga Nikolaos Horeftakis han Nobyembre 25, 1954) amo an yana nga Patriarka Ortodoxa Sinirangan han Alehandriya ngan tanan nga Aprika. Pormal hiya nga gin-istilo nga Iya Divino nga Beatitud an Papa ngan Patriarka han Dako nga Syudad han Alehandriya, Libya, Pentapolis, Ethiopia, Tanan nga Ehipto ngan Tanan nga Afrika, Amay hin mga Amay, Pastor hin mga Pastor, Prelado hin mga Prelado, an Ika-Napulo kag Tulo han mga Apostol ngan Maghuhukom han Ecumene. Hiya gihapon an nangunguna han Singbahan Ortodoxa Sinirangan ha Afrika ngan Madagascar.[1]
Mga kasarigan[igliwat | Igliwat an wikitext]
- ↑ "AngolaPress - News". www.angolapress-angop.ao. Ginkuhà 2008-05-12.


text:
Bisperas Sicilianu
An Bisperas Sicilianu o mga Bisperas han Sicilianu amo an tawag hin usa nga rebelyon ha Sicilia hadton 1282 patok han pamuno han Angevin nga hadi nga hi Charles I, nga nakakontrola han isla pinaagi hin suporta tikang han Papa han 1266.
Ini nga rebelyon nagtíkang dida han pakig-away han Baraan nga Romano nga Imperyo, nga ginrepresnta han mga Hohenstaufen nga emperador, ngan han Papado para han pagkontrola han Italya. Dida han kapirde han kataposan nga Hohenstaufen nga hi Manfred han Sicilia han 1266, an ginhadian han Sicilia gin-entrega kan Charles han Anjou ni Papa Urbano IV.
Hi Charles naglantaw han iya Siciliano nga teritoryo komo pagtitikangan para han iya mga ambisyon ha Mediterraneo, upod han pagpa-iwas han Bizantino nga emperador nga hi Miguel VIII Palaeologus. An kan Charles mga Frances nga mga opisyales (nga maraot an pagdumara han Sicilia) nagraogdaog han mga lumad nga Siciliano, upod hin paglugos, pangawat ngan pamatay hin waray alo.
Duha iton interpretasyon han mga panhinabo, pero diri ini mag-exclusibo. Iton usa naghahatag hin dako nga enfasis han weltpolitik ni Miguel Palaeologus ngan han Aragones nga hadi nga hi Pedro III hin pag-aghat han rebelyon. Iton ikaduha nga interpretasyon naghahatag hin dako nga paglantaw han lokal nga kangalas patok han pamuno ni Charles han mga lumad nga Siciliano. Ini nga ikaduha nga paglantaw nagin-popular dida han Risorgimento, han pagbandilyo hini nga paglantaw han patriota nga hi Michele Amari dida han ika-19 nga siglo. Mahitungod han syahan nga interpretasyon, hi Miguel VIII nagsurat dida han iya autobiyograpiya: "Kon ako mag-angkon nga hi ako an ginamit han Dios paghatag hin kagawasan ha mga Sicilianu, nagsusumat la ako hiton kamatuoran."
An panhinabo ginngaranan nga sugad tungod kay an insurekto nagtikáng dida han katininkangan han simba han gab-i han bisperas han Lunes han Pagkabanhaw (Marso 30, 1282) ha Simbahan han Baraan nga Espiritu (o Iglesia Espiritu Santo) ha may gawas la han Palermo, ug ini nagresulta han pamatay hin pira ka yukut nga mga Frances nga mangurukoy ha Sicilia han mga sumurunod nga unom ka semana. An exakto nga kaagi han pagtikáng han insurekto waray masabti hin kasiguro-an, pero ngatanan nga bersyon mayda mga sinasaro-an nga mga elemento.
Sumala kan Steven Runciman, may mga Sicilianu dida han simbahan nga nagsasaurog han piyesta ngan mayda grupo hin mga Frances nga opisyales nga inmulpot ngan nagtikang pag-irignom. In sarhento nga an ngaran hi Drouet nga nagdanas hin daragahay nga inasaw-an tikang han katawhan ug an babaye ginsinamoksamok pinaagi han kan Drouet paglinabot han babaye. Inmatake kan Drouet an kanan daragahay bana nga may dara nga kutsilyo ngan ginpatay an Frances nga sarhento. Dida han pagsari han mga Frances hin pagbulos, gin-atake hira han mga Siciliano nga katawhan ug pinamatay hira ngatanan. Dida hini, an lingganay han simbahan han Espiritu Santo ug an iba nga mga lingganay ha Palermo nanmagting para magtigaman han Bisperas.
Sumala kan Leonardo Bruni (1416), nagsasaurog hin piyesta ha gawas han Palermo an mga taga-Palermo han pag-ulpot han mga Frances nga namiling kuno hin mga garamiton hin pakig-away ug gin-gamit ini nga pasangil nga magpinanhíram han mga dughan han mga kababayen-an. Ini nakatikang hin sámok, gin-atake anay an mga Frances pinaagi hin pamatak hin mga bato, sunod pinaagi ha mga garamiton ngan pinanmátay an nga Frances. Ini nga sumat nag-abot ha iba nga mga syudad ngan nagresulta hin rebelyon ha bug-os nga Sicilia. "Pag-abot han taknan nga an mapaso nira nga kasina naka-inom na han tugob nga maiinom hin dugo, naihalad na han Frances ha mga Siciliano diri la an ira diri-angay-kuhaon nga karikohan kondi pati gihapon an ira mga kinabuhi".
Sumala liwat hin usa nga susumaton nga waray masabtan kon diin nagtíkang nagtikáng an rebelyon hini nga paagi: Mayda Sicilianu nga babaye nga kinmadto hin simbahan ha Palermo pamiling han iya anak nga daraga nga didto nag-iinampoon han bug-os nga adlaw. Natad-an han nanay an iya anak nga daraga nga ginlugos dida han simbahan hin Francs nga sundalo — dida hini dinmalagan an nanay ngadto han kakarsadahan nga nagsisininggit Ma fia! Ma fia! (nga buot sidngon "Akon anak nga babaye! Akon anak nga babaye!" ha medieval nga Sicilianu nga yinaknan). Mayda mga nasiring nga amo ini an eksplikasyon han pagtikáng han pulong nga "Mafia", ini nga istorya, baga hin mayda mga tigaman nga ini folk nga etimolohiya.
Hi Hadi Pedro III han Aragón kinmuha hin bentaha tikang han rebelyon pinaagi han iya paglansar hin malinamposon nga invasion, ug hini hiya nagin Pedro I han Sicilia.
Hi Charles nahabilin nga nakontrola han Ginhadi-an han Napoles hangtod han iya kamatay dida han 1285, ngan an mga nagsunod ha iya nagpadayon paghadi didto hangtod han pagpahiusa han duha nga teritoryo nga ginbuhat han mga sinmunod kan Pedro han 1442.
Trivia[igliwat | Igliwat an wikitext]
Dida han ika-20 nga siglo, an ngaran Bisperas Sicilianu amo an gintawag han gab-i han Septyembre 10, 1931, dida han pagpapatay ni Lucky Luciano hin pipira nga Mafia nga mga sakop nga naugop han boss hin krimen nga hi Salvatore Maranzano ngan han iya ka-ribal nga hi Joseph Masseria, ug ini nag-undang han Castellammarese nga Gyera ha Syudad han Nueva York.
Mga kasarigan[igliwat | Igliwat an wikitext]
- Steven Runciman (1958),The Sicilian Vespers, ISBN 0-521-43774-1 - Ginsisiring nga usa nga classic ha kasaysayan.
- Leonardo Bruni (1416), History of the Florentine People, Harvard, 2001, ISBN 0-674-00506-6 - Ginlantawan nga amo an syahan nga barasahon ha kaagi ngan kasaysayan nga gintawag nga "moderno", ngan an syahan nga moderno nga historiador, ini naghihisgot gihapon han mga panhinabo hini nga panahon.


text:
ISBN
Iton International Standard Book Number usa nga numero pan-komersyo nga pangilal-an hin mga libro nga tinuyo nga magin waray kadoble. An mga namamatik in napalit hin mga ISBN tikang ha usa nga affiliate han International ISBN Agency.[1]
An usa ka ISBN gin-a-assign ngada ha tagsa edisyon ngan kaibhan (labot la han reprinting) han usa ka libro. Pananglitan, an e-book, an paperback ngan an matig-a nga tabon nga edisyon han pareho nga libro in magkakamay-ada hin magkakadirudilain nga ISBN. An ISBN may-ada 13 numero nga kahilaba kun ini in na-assign tikang han 1 Enero 2007 ngan 10 ka numero nga kahilaba kun ugsa han tuig 2017. An pamaagi hin pag-assign hin ISBN in nakabase-han-nasod ngan nagkakadirudilain ha tagsa-tagsa nga nasod, agsob nagdedepende kun ano kadako han industriya han pamatik ha sulod han usa ka nasod.
Mga kasarigan[igliwat | Igliwat an wikitext]
- ↑ "The International ISBN Agency". Ginkuhà 20 February 2018.


text:
Abra
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Abra usa nga ginpalibutan hin tuna nga lalawigan han Pilipinas ha Administratibo nga Rehiyon han Cordillera ha Luzon. An kapital hini amo an Bangued,ngan sapit ini han Ilocos Norte ngan Apayao ha amihanan, han Ilocos Sur ngan Mountain Province ha salatan, han Ilocos Norte ngan Ilocos Sur ha katundan, ngan han Kalinga, ngan Apayao ha sidlangan.
Demograpiko[igliwat | Igliwat an wikitext]
An mga taga-Abra mga katulinan hin mga Ilokano nga nangungukoy ngan mga api han Tingguian nga tribo.
An kaurugan nga ginagamit nga yinaknan amo an Ilokano ngan Tingguian. Sumala han census han 1995, an Ilokano nga yinaknan ginagamit hin 73.65% han populasyon han rehiyon. 25.18% nagamit hit Tingguian ngan Itneg, 0.16% nagamit hin Tinag-alog, ngan an nahabilin nga 0.54% nagamit hin iba nga mga yinaknan.
Heyograpiya[igliwat | Igliwat an wikitext]
Politikal[igliwat | Igliwat an wikitext]
An Abra ginbahin ngadto hin karuhaan kag pito (27) nga mga bungto.
Pisikal[igliwat | Igliwat an wikitext]
It Abra nahimutnga han mga kabugkiran han Ilocos ha katundan ngan han Cordillera Butnga ha sidlangan. Bugkiron iton katunaan hini, nga mayda mga bukid ngan bungtod ha ligid ngan sulod hini. Iton mga patag ginsasaropan han Salog Abra, nga nasulog tipaamihanan tikang ha Bukid Data ha Mountain Province.
Mga Sumpay ha Gawas[igliwat | Igliwat an wikitext]
- Opisyal nga Websayt han Abra
- Websayt han Lalawigan han Abra
- WOW Philippines - Abra
- Abrenian.com - Online Community for Abrenians


text:
Sultan sa Barongis
An Sultan sa Barongis usa nga ika-upat nga klase nga bungto ha lalawigan han Maguindanao ha Pilipinas. Sumala han census han tuig 2000, mayda ini populasyon nga 34,709 ka tawo ha 6,426 nga panimalay.
Mga Baranggay[igliwat | Igliwat an wikitext]
An Sultan sa Barongis ginbahin ngadto hin napulo kag duha (12) nga mga baranggay.
- Angkayamat
- Barurao
- Bulod
- Darampua
- Gadungan
- Kulambog
- Langgapanan
- Masulot
- Papakan
- Tugal
- Tukanakuden
- Paldong
Kaagi ngan Kasaysayan[igliwat | Igliwat an wikitext]
Han tuig 2004, ginbalhin in napulo kag usa (11) nga mga barangays han Sultan sa Barongis ngadto han bag-o nga hinimo nga bungto han Rajah Buayan, Maguindanao nga nagpagamay han kadamo han baranggay tikang hin karuhaan kag tulo (23) ngadto hin napulo kag duha (12).[1]
Mga Reperensya[igliwat | Igliwat an wikitext]
- ↑ National Statistical Coordination Board (2004-10-25). "2004 Factsheet (August 1-September 30, 2004)". Ginkuhà 2006-06-24.


text:
Waray-Waray News: Magin patas, bootan gad daman kan Arroyo, ginsagda hi Aquino
Manila (28 June) -- Tungod han ginhingadnan nga 52 nga nakumpleto nga mga dagko nga mga proyekto ni President Gloria Macapagal Arroyo, ginsasagda han mga opisyales han Malacanang hi President-elect Noynoy Aquino nga upayon man gad daman iton iya pagtratar kan Mrs. Arroyo.
An komitiba nga Pro-Performance System Steering Committee in nagpagawas hine nga pamulong matapos igsaysay an pinakadagko nga mga proyekto han Arroyo administration, lima ka adlaw antis ine lumugsong ha Malacanang.
Sumala kan Secretary Ma. Elena Bautista-Horn, cochair han Komitiba, ginastos an administrasyon Arroyo hin maabot P104.67 billion para hine nga 52 nga mga proyekto sakop an siyam ka tuig.
Naglalaum daw hi Horn, nga igpapasigi ine nga panmutang hin mga proyekto han nasunod nga Presidente agud makatagamtam an katawhan hin kalungganayan.
Salit, dugang pa ni Horn dire daman patas kun dire kukulawan ine nga mga kaupayan nga ipinamutang han Arroyo Administration. (PIA-Eastern Samar) [top]


text:
Pozorrubio, Pangasinan
An Pozorrubio (an ngaran masurong nga ginsurat gihapon nga Pozzorubio) usa nga ikatulo nga klase nga bungto ha lalawigan han Pangasinan, Pilipinas. Sumala han census han tuig 2000, mayda ini populasyon nga 58,252 ka tawo ha 11,288 nga mga panimalay.
Mga baranggay[igliwat | Igliwat an wikitext]
An Pozorrubio ginbahin ngadto hin katloan kag upat (34) nga mga baranggay.
Trivia[igliwat | Igliwat an wikitext]
- Didto ha Pozorrubio ginhimo an mga espada nga gin-gamit han mga pelikula nga Lord of the Rings, Braveheart, ngan Gladiator.[1]
Mga reperensya[igliwat | Igliwat an wikitext]
Mga sumpay ha gawas[igliwat | Igliwat an wikitext]


text:
Butnga nga Luzon
An Butnga nga Luzon nga rehiyon mayda han gidakoi nga patag han Pilipinas ngan amo ini an ginkukuhaan han kadam-an han bugas han nasod. Amo nga tinatawag ini nga Bugasan han Pilipinas. An mga probinsya hini amo an: Aurora, Bataan, Bulacan, Nueva Ecija, Pampanga, Tarlac, ngan Zambales.
Mayda hini napulo kag duha nga mga syudad nga nahaupod an: Balanga ha Bataan; Cabanatuan, Gapan, Muñoz, Palayan ngan San Jose ha Nueva Ecija; Olongapo han Zambales; Angeles ngan San Fernando ha Pampanga; San Jose del Monte ngan Malolos ha Bulacan; ngan Tarlac ha Tarlac.
An Syudad han San Fernando, ha Pampanga, amo an sentro han rehiyon. An lalawigan han Aurora ginbalhin nganhe tikang han Rehiyon IV pinaagi han Ehekutibo nga Sugo No. 103.
Politikanhon nga Pagbahinbahin[igliwat | Igliwat an wikitext]
¹ An mga syudad han Angeles ngan Olongapo mga urbanisado hin duro nga mga syudad; an mga istadistika han mga hini waray ginlakip han mga istadistika han Pampanga ngan Zambales.
Mga Syudad[igliwat | Igliwat an wikitext]
- Syudad han Balanga, Bataan
- Syudad han Cabanatuan, Nueva Ecija
- Syudad han Gapan, Nueva Ecija
- Syudad han Malolos, Bulacan
- Syudad hin Siyensya han Muñoz, Nueva Ecija
- Syudad han Palayan, Nueva Ecija
- Syudad han San Fernando, Pampanga
- Syudad han San Jose, Nueva Ecija
- Syudad han San Jose del Monte, Bulacan
- Syudad han Tarlac, Tarlac


text:
Santo Tomas, Pangasinan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Santo Tomas usa nga ikalima nga klase nga bungto ha lalawigan han Pangasinan, Pilipinas. Sumala han census han tuig 2000, mayda ini populasyon nga 12,304 ka tawo ha 2,716 nga mga panimalay.
Mga baranggay[igliwat | Igliwat an wikitext]
An Santo Tomas ginbahin ngadto hin napulo (10) nga mga baranggay.
- La Luna
- Poblacion East
- Poblacion West
- Salvacion
- San Agustin
- San Antonio
- San Jose
- San Marcos
- Santo Domingo
- Santo Niño


text:
Chondrichthyes
Chondrichthyes o cartilaginous fishes, amo an usa na klase san mga isda na may sulang, may magpadis na parikpik, magpadis na nare, may hingbis, may kasing-kasing na may magkasunodsunod na chambers, ngan an skeleton himo sa cartilage diri san tul'an. Ini na class natutunga san duha na subclass: an Elasmobranchii (mga pating ngan mga pagi) ngan an Holocephali (an chimaera, na danay ginbubulag ngadto sin kalugaringun na class).
sa sulod sa infraphylum na Gnathostomata, an cartilaginous na mga isda naiiba san lain na mga may sulang na mga vertebrates, na an natanan na extant na myembro nasasakob sa Teleostomi.


text:
Heyograpiya
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
Sulod
Heyograpiya[igliwat | Igliwat an wikitext]
An heyograpiya (ha Griyego Yeιa, "tuna" ngan Ypaφeιv, "pagdeskribir" o "pagsurat" o "pagmapa") amo an siyensya nga nag-aaram han kalibutan ngan han mga kaangayan, mga sosyudad, ngan fenomena nga aada hini. Iton literal nga kahubad han Griyego amo iton "pagdeskribir o pagsurat mahitungod han Kalibutan". Hi Eratosthenes (275-195 B.C.) amo an syahan nga tawo nga naggamit han pulong nga "heyograpiya".
Usa ka iksampulu hin MAPA OSM
An pag MAPA[igliwat | Igliwat an wikitext]
Pagkuha hin usa nga sukulan para imu basihan han imu pitad. Ini nga sukulan in sidngun ta nga pitad. An imu pitad ansya an sukul han usa nga sukulan. Sukla an imu pitad kun nasagka ngan kun nalugsad. Gamit kompas paghimu han imu mapa.
Pagtikang mu paglakat kitaa kun diin an nurti. Kun atubangan mo an nurti lakat tipakadtu ha nurti. Ihapa an imu pitad kun ada ka man ha patag. Kun naka-ihap ka hin usa ka gatos (100) nga pitad ha patag tipakadtu ha nurti. Sumagka ka kalim-an kag upat (54) nga pitad. Lumugsad napulu kag walu (18) nga pitad. Pag abut mu ha tabi han dagat, itun an tutuban han tona. Igsurat 100 patag, 54 sagka ngan 18 lugsad tipanurti.
Adtu ka na ha nurti, talikud para umatubang ha imu an dagum. Pakadtu ikaw ha imu tuu o wala, hini nga atun liksiyun makadtu kita ha tuu. Tipakadtu kita ha katundan. Lakat tikadtu ha katundan mayda kita 30 nga pitad ha patag. Igsurat 30 patag tikang nurti atubang sur tipatuu katundan. Pakadtu ha imu wala para umatubang ka na liwat ha sur. Lakat nga nagkamayda ka 36 nga pitad sagka ngan 6 nga pitad lugsad. Midyu huruhimubu na an bukid nga guin agian. Lakat ngan nakahimu ka pitad ha patag hin kawaloan (80) nga pitad ha patag ngadtu ha tabi. Pakadtu ha imu wala ma-atubang ka han sinirangan. Lumakat ka ngan nakahimu hin katloan (30) nga pitad ha patag, pakadtu ha imu wala maatubang ka han sur, lumakat ka ngan nakahimu karuhaan (20) nga pitad ha patag.
An kabug-usan:
Iyu balay
100 pitad patag tipanurti
54 pitad sagka tipanurti ; 27 pitad patag
18 pitad lugsad tipanurti ; 27 pitad patag
ha nurti nagpa wala
30 pitad patag tipa katundan
nagpa wala
36 pitad sagka tipa sur ; 18 pitad patag
6 pitad lugsad tipa sur ; 18 pitad patag
80 pitad patag tipa sur
nagpa wala
30 pitad patag tipa sinirangan
nagpa tuu
20 pitad patag tipa sur
Iyu na balay.
An usa nga pitad pag nasagka ansya in katunga la han usa nga pitad ha patag. An usa nga pitad tipalugsad ansya in usa kag tunga nga pitad ha patag.
Kun susuklun an tona mayda iksaktu ngada subra guti tungud han tabi nga dagat nga na tipahiwi. Didi ha sur-katundan.
100 + 27 = 127, 127 + 27 = 144 pitad sur-nurti nga katadungan
18 + 18 = 36, 36 + 80 = 116, 116 + 20 = 136 pitad nurti-sur nga katadungan
an pagkakaibba nga 18 ansya an pagkakaibba han kahitas-un han bukid.
30 pitad sinirangan-katundan nga katadungan
30 pitad katundan-sinirangan nga katadungan
An pagsukul han Bukid[igliwat | Igliwat an wikitext]
Tipa-nurti
54 pitad sagka han bukid (sur han bukid)
18 pitad lugsad han bukid (nurti han bukid)
Tipa-sur
36 pitad sagka han bukid (nurti han bukid)
6 pitad lugsad han bukid (sur han bukid)
Kun atun bana-banaun, pagsagka tipa nurti 54S ngan pag lugsad 18L tipasur, kun ha pagsagka katunga la han pitad ha patag bali 27 la an 54S ngan paglugsad usa ngan tunga han pitad ha patag bali 27 an 18L. An kahitas-un han bukid ha tuktuk in 54 pitad, ha ligid in 36 pitad.
Sukul han bukid:
Kahitas-un ha butnga: 54 pitad
Kahitas-un ha ligid: 36 pitad
Kahilapdun ha butnga: 27 pitad
Kahilapdun ha ligid: 18 pitad


text:
Ngatanan nga mga talaan panpubliko
Pinantampo nga pagpakita han ngatanan nga mga log han Wikipedia.
Puydi nimo pahalipoton ini ang lista pinaagi han pagpili han kun ano nga klase nga log, an agnay-gumaramit (case-sensitive), o an apektado nga pakli (case-sensitive gihapon).
- 22:01, 7 Marso 2019 Equawikipedizer Hiruhimangraw mga ámot created page Gumaramit:Equawikipedizer (Bag-o nga pakli: .) tag: Visual nga pagliwat
- 21:59, 7 Marso 2019 An gumaramit nga akawnt nga Equawikipedizer Hiruhimangraw mga ámot in lugaring nga ginhimo


text:
Toulouse
An Toulouse (Frinanses nga pagluwas: [tuluz] ( pamati-a) ha lokal nga pagluwas: [tuˈluzə] ( pamati-a); Winaray ngan tradisyonal nga Kinatsila: Tolosa, Inocsitan: Tolosa [tuˈluzɔ], Linatin: Tolosa, ngan ha medieval nga panahon Tholoza) nga tinatawag gihapon nga Tolosa de Languedoc (kon ha Winaray: Tolosa han Languedoc) o kundi man Tolosa de Francia (kon ha Winaray: Tolosa han Fransya) usa nga syudad ha Haute-Garonne nga departamento ha habagatan nga Fransya. Nahamutang ini ha mga pangpang han Salog Garonne, mga 150 ka kilometro tikang han Dagat Mediterraneo ngan 300 tikang han Kalawdan Atlantiko, ngan 590 ka km (366 ka mi) tikang ha Paris. Mayda 704,395 nga mga molupyo an Toulouse Métropole, an Metropolitano nga Toulouse ngan amo ini an ika-6 nga gidako-i nga urbano nga kahaluag ha Fransya sunod han Paris, Lyon, Marseille, Lille ngan Bordeaux. Dida han Enero 2008, mayda ini 1,202,889 ka molupyo,[2] ngan an metropolitano nga kahaluag han Toulouse amo an ika-upat nga gidako-i ha Fransya, sunod han Paris (12.1 ka milyon), Lyon (2.1 ka milyon), ngan Marseille (1.7 ka milyon).[3]
Amo ini an prefektura o kapital ha departamento han Haute-Garonne ha nasod han Fransya.
Mga kasarigan[igliwat | Igliwat an wikitext]
- ↑ 1.0 1.1 1.2 (Frinanses) INSEE. "Recensement de 2006 - Population et évolution, soldes naturels et migratoires apparents par commune". Ginkuhà 2009-06-27.
- ↑ Ipakita an sayop: Invalid
tag; no text was provided for refs named
population AU
- ↑ (Frinanses) INSEE. "Tableau complémentaire 2 : Évolution de la population des grandes aires urbaines". Ginkuhà 22 Marso 2012.
- Pages with reference errors
- Articles with short description
- Pages using deprecated image syntax
- Mga pakli nga nagamit han infobox Franses komyun hin mga waray masabtan nga mga parameter
- Mga barasahon han Fransya nga nakinahanglan hin pagmantener
- Mga barasahon nga mayda Occitan-nga-pinulongan nga kasurat
- Mga barasahon nga mayda Linatin-nga-pinulongan nga kasurat
- Mga turók
- Mga komyun han Haute-Garonne
- Mga prefektura ha Fransya
- Toulouse


text:
Papabile
An papabile (Initalyano nga kaluwas: [paˈpaːbile], kun damo papabili) amo in diri-opisyal nga Initalyano nga pulong nga ginhimo han mga Vaticanolohista ngan yana gin-gagamit ha mga nasod ha damo nga mga pinulongan pagtawag hin Katoliko nga tawo, nga agsob usa nga kardinal, nga ginhuhunahuna nga posible o bangin kandidato nga mapili nga papa. An literal nga kahulogan hini nga pulong amo in "usa nga bangin magin-Papa" ngan puyde gihapon gamiton an pulong nga papable (tikang han Kinatsila nga papable) nga amo la gihapon an kahulogan.
Ha pira nga mga nanhinabo, nagpili an mga kardinal hin papabile nga kandidato. Upod han mga papabili nga kardinal nga napili nga papa amo hira Eugenio Pacelli (Pío XII), Giovanni Battista Montini (Pablo VI), ngan Joseph Ratzinger (Benedicto XVI). Kundi liwat, mayda mga panahon nga an Kolehiyo han mga Kardinal napili hin tawo nga waray igkita nga papabile han kadam-an nga mga nagkikita han Vaticano. Ha mga di-pa-la-naiha nga mga tuig an mga napili nga papa bisan man kun waray hira igkita nga papabili nahilakip hira Juan XXIII, Juan Pablo I, ngan Juan Pablo II. Mayda darahonon ha mga Vaticanolohista nga nasiring: "Hiya nga nasakob han konklave nga papa, nagawas nga kardinal."
An talaan hin mga papabili nagbabag-o ha pagpangidad han mga kardinal. Pananglitan hi Carlo Maria Martini ginkita nga papabile tubtob han iya pagretiro tikang han iya sede ha pag-abot han edad nga 75 ka tuig. An talaan hin mga papabili han 2005 nga konklave papal nagpapakita kun hin-o man an ginkita nga papabile han kamatay ni Juan Pablo II. Tungod kay hi Papa Benedicto XVI usa han mga gilagasi nga tawo dida han talaan, an kadam-an nga tawo dida han talaan nagpapabilin nga upod han mga bangin sumunod ha iya nga papa.
Ha Initalyano, an pulong nga papabile gin-gamit gihapon ha iba nga mga sitwasyon nga naglalakip hin pinili-ay o pabutang hin importante nga puwesto.[1]
Sulod
Mga papabili nga napili nga papa[igliwat | Igliwat an wikitext]
- Francesco Saverio Castiglioni (napili ha ngaran nga Pío VIII han 1829)
- Gioacchino Pecci (napili nga León XIII han 1878)
- Giacomo della Chiesa (napili nga Benedicto XV han 1914)
- Eugenio Pacelli (napili nga Pío XII han 1939)
- Giovanni Battista Montini (napili nga Pablo VI han 1963)
- Joseph Ratzinger (napili nga Benedicto XVI han 2005)[2][3][4][5][6]
- Jorge Mario Bergoglio (napili nga Francisco han 2013)[7][8][9][10][11]
Mga papabili nga waray mapili[igliwat | Igliwat an wikitext]
Bisan man kun ginkikita in tawo nga papabile, diri ini garantiya hin pagdaog ngan agsob ginkikita nga nakasamok lugod. (Angay tigamnan nga an mga nasunod nga mga kandidato ginhisgotan ngan gin-uruistorya nga mga kandidato ha publiko, kundi an tinuod nga mga resulta han pinili-ay nahabase la ha mga hurobhurob ngan an ginkuhaan kun mayda man, tikang hin mga diri-ginkikila nga mga sumat hin mga tinagsa nga mga kardinal.)
- Bartolomeo Pacca - experyensyado nga diplomata ha ilarom ni Pío VII, usa hiya nga kandidato dida han 1823 ngan ginkita nga magdaog dida han 1829 kundi igintipa o gin-veto han Fransya. Hi Kardinal Castiglioni an napili ha ngaran nga Pío VIII.
- Emmanuele de Gregorio - ginkita nga magsunod kanda León XII ngan Pío VIII, kundi waray mapili.
- Mariano Rampolla - Maghirilom han Estado ni León XIII. Tidaog na hiya dida han 1903 nga konklave kundi gin-veto o gintipa han Kardinal han Krakovya nga hi Jan Puzyna de Kosielsko ha ngaran han Austro-Hungriyo nga Emperador nga hi Franz Joseph I. Han kapugong ni Rampolla, hi Giuseppe Sarto an napili ngan amo an nagin Pío X. Usa han mga syahan nga buhat ni Pío X amo an pagwara han mga katungod han mga estado hin pag-veto o pagtipa.
- Rafael Merry del Val - Maghirilom han Estado ni Pío X usa nga ginkita nga kandidato dida han mga konklave han 1914 ngan 1922 nga nagpili kanda Benedicto XV han 1914 ngan Pío XI ha 1922, kundi waray hiya makakuha hin sadang nga mga botos nga magin makusog nga kandidato.
- Giuseppe Siri - ginkikita nga mapili nga papa dida han 1958 ngan 1963 nga mga konklave ngan nagpadayon nga usa nga makusog nga kandidato han duha nga mga konklave han 1978. Han syahan hini nga mga panhinabo, hi Angelo Roncalli, nga waray mahunahunaan nga pipilion, amo an napili ngan nagin Papa Juan XXIII.
- Giovanni Benelli - ginkikita nga mapili dida han Agosto ngan Oktubre 1978 nga mga konklave. Napirde hiya ha duha (diri gud dako an biya han ikaduha nga beses). Dida han Agosto, usa nga kandidato nga gutiay la an nagkita nga papabile, hi Albino Luciani, amo an napili ngan nagin Papa Juan Pablo I. Han Oktubre, usa na amo gihapon nga kandidato, hi Karol Wojtyła, amo an napili nga Juan Pablo II.
- Carlo Maria Martini - Heswita, exegete hin Bibliya, Arsobispo han Milano tikang 1980 tubtob 2002. Ginkita hiya nga amo an posible nga masunod kan Juan Pablo II han dako nga bahin han mga dekada han 1980 ngan 1990 kundi masakit na tikang han sakit ni Parkinson han pagtikang han 2005 nga konklave papal.
- Francis Arinze - Ginkita hin pira nga mga sumat ha media nga usa nga masunod kan Juan Pablo II kundi waray makakuha hin damo nga mga botos dida han 2005 nga konklave papal.
Mga diri-papabili nga napili nga papa[igliwat | Igliwat an wikitext]
- Annibale della Genga (napili nga Leo XII han 1823)
- Bartolomeo Alberto Mauro Cappellari (napili nga Gregorio XVI han 1831)
- Giuseppe Sarto (napili nga Pío X han 1903)
- Achille Ratti (napili nga Pío XI han 1922)
- Angelo Giuseppe Roncalli (napili nga Juan XXIII han 1958)
- Albino Luciani (napili nga Juan Pablo I han 1978)
- Karol Wojtyła (napili nga Juan Pablo II han 1978)
Kitaa gihapon[igliwat | Igliwat an wikitext]
Mga kasarigan[igliwat | Igliwat an wikitext]
- ↑ "Papabile". Enciclopedia Treccani. Fondazione Treccani. Ginkuhà 3 Marso 2013.
- ↑ Graves, Nelson (Abril 17, 2005). "For papal punters, Ratzinger leads 4-man race". Reuters India. Ginhipos tikang han orihinal han Abril 26, 2005.
- ↑ "Favourites emerge in Pope betting". ITV News. Abril 14, 2005. Ginhipos tikang han orihinal han Abril 16, 2005.
- ↑ "Betting on papal race heats up". News24. April 17, 2005. Ginhipos tikang han orihinal han Abril 22, 2005.
- ↑ Goodstein/Fisher (Abril 17, 2005). "Cardinals Align as Time Nears to Select Pope". The New York Times. Ginkuhà 15 March 2013.
- ↑ Oaks, Tammy (Abril 19, 2005 (Ginpaskin: 1150 GMT)). "Bookmakers lay odds on new pope". CNN International. Ginkuhà 15 Marso 2013. Check date values in:
|date=(help)
- ↑ "One Of These Men Will Be The Next Pope". Business Insider. 11 Pebrero 2013. Ginkuhà 15 February 2013.
- ↑ "Choose your own pope – with our interactive Pontifficator". The Guardian. 12 Marso 2013. Mayda mga pahayag han tanan nga mga 115 nga mga kardinal nga elektor nga diin 13 gintigamnan nga papabili.
- ↑ http://www.jigsawlounge.co.uk/film/reviews/father-figures-vatican-lounge-s-papabile-focus-on-the-266th-pope/ Neil Young's Film Lounge: Father Figures: Vatican Lounge's Papabile Focus on the 266th Pope. Ginkuhà Marso 15, 2013
- ↑ [http://www.huffingtonpost.com/2013/03/10/papabile-2013-top-contenders_n_2847774.html Huffington Post Papabile 2013: Top Contenders To Be Next Pope As We Enter Conclave. March 10, 2013. Retrieved March 15, 2013
- ↑ John L. Allen Jr. (Marso 3, 2013). "Papabile of the Day: The Men Who Could Be Pope". National Catholic Reporter. Ginkuhà Marso 15, 2013. Italic or bold markup not allowed in:
|publisher=(help)


text:
Budlo
An Budlo (English:mole cricket) amo an mga mananap san pamilya Gryllotalpidae, ilarum sa order Orthoptera (apan, balang ngan ngiyangiya). May'ada 3–5 centimetro (1.2–2.0 pulgada) an kahilaba an budlo.
An Gryllotalpidae[1] in uska familia han Orthoptera. An Gryllotalpidae in nahilalakip ha familia nga Grylloidea, ordo nga Orthoptera, classis nga Insecta, punoan nga Arthropoda, ngan regnum nga Animalia.[1] An familia nga Gryllotalpidae in naglalakip hin 97 ka mga species, sumala ha Catalogue of Life[1].
Biolohiya[igliwat | Igliwat an wikitext]
Kadam'an san budlo makusog lumupad. Nalupad sira kun nahanap bag'o nga teritoryo, o kun an babaye naghahanap san nagliniya na lalaki. May'ada mga klase sin budlo na nakalupad 8 kilometro (5.0 milya) an kahirayo labi na kun mating season. Aktibo sa bug'os na tuig an mga budlo. May'ada ini sira makusog na siki sa atubangan na ginagamit nira pan'ukad. May'ada an mga lalaki forewings ngan scraper na ginagamit nira pahimu sin tunog. May mga budlo na naingun san apan ug oraora kadako na tigasaw o anay.
Omnivore an mga budlo, nakaon ulod, wati, gamot san tanaman, ngan banwa. Ginkakaon naman an budlo san tamsi, yatot, skunks, armadillos, raccoons, foxes ngan blue ants.
Komon an mga budlo, kudi kay aktibo sira in gab'i ngan naistar sira pirmi sa ilarum sa tuna, bihira sira maimdan. Ginpapadako nira an kanra tunog pinaagi san mali torotot na korte san tuna na kanra ginluho. Naistar ini sira san mga uuma, hawan ngan golf courses mao na ginkokonsedria sira na peste. Sa Sirangan Asya, yaon mga kultura na ginpriprito an budlo para pagkaon.
An kladograma hini sumala ha Catalogue of Life[1]:
Mga genera san budlo[igliwat | Igliwat an wikitext]
An mga genera san budlo nga ginbahinbahin ngadto 3 nga tribu:
- tribus Gryllotalpini
- Gryllotalpa
- Gryllotalpella
- Neocurtilla
- Neocurtilla hexadactyla
- † Pterotriamescaptor
- tribus Scapteriscini
- Indioscaptor
- Scapteriscus
- Triamescaptor
- tribus Rogelio (fossil taxa)
- † Archaeogryllotalpoides
- † Cratotetraspinus
- † Marchandia
- † Palaeoscapteriscops
Mga kasarigan[igliwat | Igliwat an wikitext]
- ↑ 1.0 1.1 1.2 1.3 Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011). "Species 2000 & ITIS Catalogue of Life: 2011 Annual Checklist.". Species 2000: Reading, UK. Ginkuhà 24 september 2012.
Rey Gesite
Joshua Robridillo
CJ Pajares
Jude Madeja


text:
Pira nga kapulisan, nadangop ha simbahan katoliko para ha ‘proteksyon’
Namimiling hin proteksyon tikang ha simbahan katoliko an pipira nga kapulisan nga andam ig-sumat an ira mga nababaruan hiunong ha mga drug-related nga panmatay ha nasud. Iginkita pala han mga whistleblower hi Archbishop Socrates Villegas ngan iba nga mga opisyal han Archdiocese han Lingayen-Dagupan.
Sumala ha pahayag nga iginpagawas ni Villegas han nakalabay nga Lunes, nagpagawas hin ira karuyagon nga igbuksas an ira partisipasyon ha mga extrajudicial killings tungod han ira kakonsensya. Andam man daw liwat an ira archdiocese, pinaagi ha ira ministry of mercy” nga maghatag hin sangtwaryo hini nga kapulisan upod an ira pamilya kun ginkikinahanglan kun andam la liwat hira nga maghatag hin ebidensya para ha mga alegasyon hiunong ha drug-related killings ha pakigbuligay liwat hin pipira nga mga abogado.
Manunumduman nga nagbatak hin suporta hi Villegas ha duha nga miyembro han Davao Death Squad, usa nga vigilante nga grupo, nga nagbuksas han partisipasyon ni Presidente Duterte ha wala-tuo nga panmatay ha Davao City.


text:
Minalayo
- Diri ini angay igkalipat han Minalaynon nga pinulongan, nga usa nga Binisaya nga pinulongan ha Katundan nga Kabisay-an
An Minalayo in uska yinakanan ha banay Austronesyano. Ini in usa ha upat nga buhatanon nga yinakanan ha Singapura, ngan uska panbuhat nga yinaknan ha Sinirangan Timor, nahitabo tungod han pagdumara han Indonesya ha sulod han labaw han karuhaan ka tuig. Ini in tuminongnong nga ginyayaknan han 40 milyones nga katawhan ha sulod han estrecho han Malacca, lakip han mga baybayon han Rawis Malay han Malaysia ngan salatan nga Thailandya, lalawigan han Riau, an sinirangan nga baybayon han Sumatra ngan an Kapuropod-an Riau ha Indonesya, nga naging tuminongnong nga yaraknon han Jakarta ngan bahin han katundan nga baybayon nga Sarawak ngan Kalimantan ha Borneo.


text:
US ‘war on terror plan’, gin-adaptar ni Duterte, sumala kan Satur Ocampo
Gin-adaptar ni Presidente Rodrigo Duterte an US “war on teror” plan pinaagi han US-Philippines military exercises nga gintawag nga “Tempest Wind” nga nangangaruyag-signgon hin tutulo nga sitwasyon sumala kan anay Bayan Muna representative Satur Ocampo.
Sumala ha iya pahayag nga iginpagawas ha Inquirer PhilStar.com, gindara ni Duterte an nasud ha makusog nga security and defense alliance ha imperyalista nga US ilarum ha pamumuno ni Donald Trump. Matapos ini han iya sunod-sunod nga pagbatak hin magtarom nga mga pulong ha US.
Nagpahigot man daw liwat hi Duterte ha global “war on terror” nga amy dako nga nakaalutaga nga pondo, sugad han pagkahigot ni anay Presidente Gloria Macapagal Arroyo ilarum han administrasyon ni anay US President Bush.
Dugang pa ni Ocampo, ginbutang pa ni Duterte an nasud ha prente hini nga global war on terror pinaagi han waray wantas nga aerial bombings ha siyudad han Marawi dunganan pa han iginsusulong ni Duterte nga giyera-kontra-droga ngan giyera-kontra-katawhan pinaagi han Oplan Kapayapaan.


text:
Tipo-Tipo
An Tipo-tipo usa nga ikatulo nga klase nga bungto ha lalawigan han Basilan ha Pilipinas. Sumala han census han tuig 2000, mayda ini populasyon nga 48,284 ka tawo ha 8,786 nga panimalay.
Dida han tuig 2006, ginhimo an mga bungto han Al-Barka ngan Ungkaya Pukan tikang han Tipo-Tipo, ngan naibanan an mga baranggay han Tipo-Tipo tikang hin katloan kag siyam (39) ngadto hin napulo kag usa (11).
Mga baranggay[igliwat | Igliwat an wikitext]
An Tipo-tipo ginbahin ngadto hin napulo kag usa (11) nga mga baranggay.
- Badja
- Bohebaca
- Bohelebung
- Lagayas
- Limbo-Upas
- Tipo-tipo Proper (Pob.)
- Baguindan
- Banah
- Bohe-Tambak
- Silangkum
- Bangcuang


text:
Mikhail Kalashnikov
Hi Mikhail Timofeevich Kalashnikov (ha Ruso: Mиxaи́л TиMoфéeBич KaлáшHиkoB, natawo Nobyembre 10, 1919 - Disyembre 23, 2013) usa nga sikat nga Ruso nga disenyador hin pusil. Natawo hiya hin kablas nga pesante nga pamilya han baryo han Kury ha Altai nga rehiyon, nagtikang hiya han iya karera ha inhenyeriya hin pagtrabaho dida hin tren nga depot, nga diin hi Kalashnikov nakagtuon mahitungod han mekaniks. Han 1938 igin-draft hiya ngadto han Pula nga Army ngan nagsirbe hiya komo kumander hin tanke dida han mga syahan nga bulan han Dako nga Gyera Patriotika. Han Oktubre 1941 nasamaran hin duro hi Kalashnikov ha gyera ngan ginpauli hiya tikang han frontlines. Nagtikang hiya paghimo han iya syahan nga disenyo hin pusil dida hin hospital ngan waray la mag-iha, binmulig hiya hin worship hin depot han Moscow Aviation nga Instituto. Samtang nagtrabaho hiya didto hi Kalashnikov nakaghimo hin pira nga mga inobasyon para han mga tanke, lakip han mga ini in mekanismo nga nakag-ihap kon pira ka tira an ginpusil. Ha sulod hin pira ka tuig, iginlabaw hiya ngadto han posisyon nga hefe-nga-inhenyero ngan gintaga-an hin darudamo nga mga materyales nga puyde gamiton. Han 1947, gindisenyo niya an AK-47 (usa nga acronym para han "Avtomat Kalashnikov modelo 1947"). Han 1949 an AK-47 nga pansalakay nga rifle ginbutang han operasyon han Pula nga Army; katapos hini, an disenyo amo an nagin pinakasikat nga imbensyon ni Kalashnikov.
Hi Kalashnikov, nga nagtikang komo imbentor-nga-nagtutdo-han-iya-kalugaringon, sinmaka ngadto han prominente nga posisyon nga Disenyador-Heneral hin mga gagmay nga armas para han Army Sovietika. Ha iya disenyo nga inhenyeriya nga departamento, nagtrabaho hira Hugo Schmeisser ngan hi Dr. Gruner (MG 42), usa nga pioneer ha larangan han teknolohiya han sheet metal embossing, tubtob han mga 1950s. Dugang pa, mayda pipira nga mga Aleman nga trabahante nga ginlista o ginpirit pagtrabaho ha USSR ha ilarom han teknikal nga disenyador. Ha urhe nga bahin han iya karera, nagdebelop hi Kalashnikov hin squad automatiko nga armas nga variant han AK-47, nga tinawag nga RPK (Ruchnoi Pulemyot Kalashnikova o kon ha Winaray: Maga-an nga Machinegun ni Kalashnikov), ug nagdebelop gihapon han PK (Pulemyot Kalashnikova o Machinegun ni Kalashnikov), nga nagamit hin darudako nga cartridge (ini ngahaw an full-powered rifle cartridge nga gingamit han Mosin-Nagant nga rifle). An cartridge nagamit hin paha-hin-bala pagkarga hin bala imbes nga magazine. Ha iba nga mga bahin, haros amo la gihapon nga disenyo. Inin mga disenyo nagamit hin dako ha mga butang nga nahahanungod ha ira, bisan pa an AK-47 amo la gihapon an primarya nga garamiton han infantry.
Tikang han 1949 hi Mikhail Kalashnikov nag-ukoy nga nagtrabaho han iya nitibo nga bungto han Izhevsk. Han 2004, nagtikang hiya pagbandilyo han iya kalugaringon nga brand hin vodka[1]. Sumat niya han Reuters Television, "Karuyag ko ig-upay ngan padukwagon han maupay nga ngaran han akon armas pinaagi hin pagbuhat hin mga mag-upay nga butang." Ini nga bag-o nga brand 41% nga alkohol ngan ginbaligya ha bug-os nga kalibutan upod han iya pag-aproba.
Hi Mikhail Kalashnikov nakaduha premyohi han titulo nga Bayani han Sosyalista nga Labor. Han 1998 ginpremyohan hiya han Orden ni San Andres an Protoclete (opдeH CBяToro AHдpeя ПepBoзBaHHoro). Tenyente-Heneral it iya ranggo militar. Hiya usa nga Doktor hin Teknikal nga mga Siyensyas.
An iya anak ha urhi nga panahon nagin disenyador hin mga armas, ngan napirde dida han dipala na-iha nga "Abakan" disenyo nga kompetisyonnga nagresulta han pagpili ngan pagkarawat han AN-94 Nikonov nga rifle han Ruso nga army.
Mga Sumpay ha Gawas[igliwat | Igliwat an wikitext]
- Biyograpiya mahitungod kan Mikhail Kalashnikov
- Lain nga Biyograpiya mahitungod kan Mikhail Kalashnikov
- Virtual tour hin Museo mahitungod kan Kalashnikov
- 'I sleep soundly' - Usa nga Interview kan ug artikulo mahitungod kan Mikhail Kalashnikov nga an edad 83, tikang han The Guardian nga peryodiko.
- An Biyograpiya han Main Gun nga Disenyador nga hi Mikhail Timofeevich Kalashnikov - Opisyal nga biyograpiya
- Automat Kalaschnikow nga salida nagdokumento han tawo ug han iya makina


text:
Olongapo
An Syudad han Olongapo (Tinag-alog: Lungsod ng Olongapo; Sambal: Syodad nin Olongapo) usa nga urbanisado nga syudad nga nahamutang ha lalawigan han Zambales, Pilipinas. Sumala han census han tuig 2000, mayda ini populasyon nga 194,260 ka tawo ha 43,107 nga mga panimalay. Ha Olongapo nahamutang an Subic Bay Freeport Zone nga amo an kasanhi nga base militar hin puwersa pandagat han Estados Unidos.
An ngaran nga Olongapo tikang han pamulong nga "Ulo ng Apo" ha Tinag-alog (kon ha Winaray: "Ulo han Apoy")
Mga baranggay[igliwat | Igliwat an wikitext]
An Syudad han Olongapo ginbahin ngadto hin napulo kag pito (17) nga mga baranggay:
Mga reperensya[igliwat | Igliwat an wikitext]
Mga sumpay ha gawas[igliwat | Igliwat an wikitext]
- Olongapo Museum
- Olongapo Subic Bay News
- Portal Olongapo City-Subic Bay-Barrio Barretto,Zambales
- Subic Bay Freeport Zone - Tourism Site
- Visit Subic Bay
- Subic Bay Directory & Real Estate
- Olongapo Online Community
- Philippine Standard Geographic Code
- Olongapo Subic Latest Information
- Sangguniang Panlungsod ng Olongapo


text:
SAN ISIDRO, LEYTE – May bumuto nga bomba ha Sitio Betaog, Brgy. Crossing, San Isidro, Leyte dida han dominggo.
Nabuthan an unom katawo hini nga insidente, ginkilala hira nga hi Bonifacio Cortez, 48 anyos; Diosdado Talisic, 53 anyos; Alfredo Maga, 33 anyos; Francis Maga, 10 anyos, Joeram Cortes, 11 anyos ngan hi Gil Salazar, 56 anyos.
Ha nagawas nga inisyal nga imbistigasyon han mga kapulisan, usa nga vintage bomb an gingamit para magpakaladkad hin tubig ha iihawon nga baboy ha luyo han panimalay ni tatay rodolfo mentuerto, an iba naman nga biktima in nabulig han preparasyon.
Tigda nga bumuto an bomba.
An mga biktima in gindara dayon ha Ormoc District Hospital, naangkon han mga ini an samad ha ira mga kamot ngan nawong.
Samtang, usa naman nga unexploded vintage bomb an ginturn-over ha san isidro police station.


text:
Turismo
An turismo amo in pagbiyahe para hin pagli-aw o paghayahay nga mga buruhaton o an paghatag hin mga serbisyo nga nasuporta hini nga hayahay nga biyahe. An World Tourism Organization naghuhubad han pulong nga turista nga mga tawo nga "nabiyahe ngadto ngan na-istar hin mga lugar ha gawas han ira kalibungan hin diri masobra hin usa nga nasunod nga tuig para hin pagli-aw, negosyo ngan iba nga mga panuyo nga diri nahanunungod han pagbuhat hin buruhuaton nga ginbaydan tikang han lugar nga ginbisita". An turismo nagin sikat nga pagpaliaw nga buruhaton ha kalibutan. Han tuig 2006, mayda mga labaw hin 842 ka ribo (o milyon) nga mga langyawanon nga mga nangabot nga mga turista.[1]
Mga kasarigan[igliwat | Igliwat an wikitext]
- ↑ "UNWTO World Tourism Barometer". World Tourism Organization. 2007.


text:
POST-PERMANENT COUNCIL MEETING CBCP PASTORAL ON DEATH PENALTY
(Leneyte-Samarnon Translation)
“Kundi iginpakita han Diyos an iya dako nga paghigugma ha aton nga dida han magpakasasala pa kita, nagpakamatay hi Cristo para ha aton.” (Rom. 5:8)
Yana nga ika-tulo nga domingo han kwaresma, an Ebanghelyo ni San Juan nagsusumat ha aton kun tipaunan-o an babaye nga taga Samaria -dida han hin-agian niya kan Hesus an “tubig nga nahatag han kinabuhi” nga maiha na niya ginbibiniling- binayaan niya an tibud han tubig hirani han atabay (Juan 4:28). Sugad hini nga babaye, an mga bungalos nga mga Israelita dida han aton syahan nga pagbasa, hadton nagkakamatay na hira tungod han ka-uhaw didto ha kamingawan, giniyahan ngadto han bato (Exodu 17:6). Angay naton hunahunaon nga ini nga bato amo hi Hesucristo, lukop hin kasamdan ngan nagsakit dida han krus lugod nagin tuburan han tubig nga nahatag hin kinabuhi, amo ini an nakabulig han mga pinili nga katawhan han Diyos nga makatabok tikang han bangkig nga kamingawan han kasina, pakasala ngan kamatayon tipakadto han tuna nga iginsaad han kahingpit han kinabuhi. Mga kabugtuan ko kan Kristo, ayaw naton itugot nga madum-itan han lara han mahugaw na tubig; proteheran naton an kasagrado han kinabuhi ngan tindog kita alakontra han sirot han kamatayon.
Nabati kita han araba han mga biktima han mga makarimadima nga mga krimen. An mga nagin biktima ngan an nagburuhaton hini nga mga krimen aton hira kabugtuan. Hira in mga anak han Diyos. Ngadto han mga akusado gintatawag hira hin pagbasol ngan pagtadong han ira mga kasaypanan. Ngadto liwat han mga nadarahigan, iginpapa-angbit naton an paghigugma, pagpa-id, paghatag hin paglaum.
Dida han adlaw nga an sirot han kamatayon igin tikwang han Congreso han Pilipinas hadton Hunyo biente kwarto dos mil sais (June 24,2006), pinapanlaga an mga suga han Colosseum ha Roma. Nahasusumat ha kasaysayan nira kon anu kadamo han ira mga tawo, kadam-an mga kristiyanos nga martir amo in ginpamatay hito dida nga tampalasan nga inalad nga murulayan. Basi mapara an dum-it han makangingirhat ngan diri makatawo nga dagway hito nga colosseum, an mga mulupyo han Roma naghimo hini mga pitad ha maiha na nga panahon nga magpalaga han suga han colosseum ha kada nasud nga nagtitikwang han ira balaud hin pagsirot hin kamatayon. Ha kada pagpapalaga hini nga suga tigaman ini han pag-undong hin pag abante han kauswagan han katawhan. Itutugot ba naton nga ini nga pag-undong hin pag abante bawion naton pinaagi han pagsugot nga ipatuman balik an pagsirot hin kamatayon dinhi ha Pilipinas?
Hadton naglabay nga mierkules han pamuring an mga meyembro han congreso, dida han ika duha nga pagbasa mahitungod han pag-undong han balaudnon han sirot han kamatayon, nagmadinaugon an mga nauyon han balaudnon, amo an naglarang. Ha usa ka bahin, ini nga burutusay nahikikit-an ha mga telebisyon, an durudibate han mga pabor han balaudnon han pagsirot han kamatayon nasisipatan nga ha mga agtang nira, nalakra an badlis han krus nga agbon han pamuring. Nanhingalimot na ada hira han tigaman han krus? Siguro nalipat hira nga an ira pagbotos nga na-uyon hira, ngan an badlis han krus dida han ira mga agtang nasusuhi, nga unta an binadlis nga krus dako nga tigaman han pagtug-an han ira pagtuo han Diyos, kanay gugma ha aton, pinili niya nga i-ula an iya kinabuhi para han aton katalwasan, agud diri na kita mahimulag ha iya ngan mahingadto ha karat-an. (Juan 3:16)?
Diri igkakadiwara, an sirot han kamatayon in nakada na ha damo nga mga nasud ha bug-os nga kalibutan. Kasagaran, ini in ginpapatamak ngada han prinsipyo han hustisya, ha dagway han pag-antos han sirot ug parusa han kapalaran- “an mata bayaran hin mata, ngan an ngipon bayaran hin ngipon” (Mateo 5:38), diin hi Hesus iya ini gin-ayat ngan ginliwanan hin huruhitaas nga prinsipyo han diri pagbulos, kundiin an pagpa-id ug kalooy asya an punduhan han hustisya (Lucas 6:36). Maaram kita, subay ha aton kasaysaysan, kon tipaunanhu ini nga mabug-at na sirot kaudgan gingagamit hin pamunuan nga maraugdaug agud gamiton nga pamaagi hin pagpitlok han mga nariwa, o di ngani pagpukan hadton mga nakakabala-ong han larang nga politikanhon. Hunahunaon daw naton, pananglitan kon kay ano hi Herodes Antipas ginlarang nga pugutan han ulo hi Juan nga parupamunyag, di ngani kay ano nga hi Pilato iginparaysang hi Hesus. Isipa naton an yinukotyukot na mga kristiyanos nga martir nga pinanmatay tungod han dayag nga kangalas han pagtuo.
Para han mga tawo nga gingagamit an bibliya kumu panagang han sirot na kamatayon, kinahanglan pa ba nga tudlukon namon an damo nga mga krimen supak ha katawhan agud maghatag hin katadungan, pinaagi hiton bibliya? Gin-aaghat namon hira nga hubaron an baraan nga kasuratan ha igo nga pamaagi, masantop nira nga estorya ini han buhi nga pagpadayag han kaburut-on han Diyos ngadto han katawhan ha magkadirudilain nga panahon, ngan an katumanan han saad dida kan Hesucristo, an pulong han Diyos ngadto han kalibutan. “Waray ako kumanhi hin pagpara hini, kundi hin pagtuman” (Mateo 5:17). Waray hi Hesus magtutdo mahitungod hin bisan anu nga pamaagi hin pamatay nga igintutugot han balaud. Iya gin ugopan an malibog nga babaye alakonta hadton nag aaligar ha iya nga hiya in angay patayon, lugod ginhagit niya hira nga kun hin-o man an waray sala hiya an una maglabay hin bato han babaye. (Juan 8:7).
Bisan ha luyo han maupay nga panuyo-anan, an mabug-at nga sirot han kamatayon waray mapamatud-i nga epektibo ini nga pitad hin pagpuypuy han krimenalidad. Ha tinuod la, masarusayon an pagpatay han mga krimenal kaysa hin pagpuo han ugat han krimenalidad ha susyedad. An mabug-at nga sirot han kamatayon, pinadisan han matiwogtiwog nga sistema ha pamalaod in makaharadlok nga combinasyon. Bisan diin nga susyedad waray pa gud sugad hin kabaskog nga pamaagi hin pamalaod, aada gud an dako nga posibilidad nga kon hin-o pa an inosente tungod kay waray kapasidad hin pagkuha hin madepensa ha ira kasugaran, hira an kaurugan nasisirutan hini nga mabug-at na sirot han kamatayon, tungod kay waray iarakos pagkuha hin maupay nga abugado ngan hirayo an siguridad nga makatagamtam han balanse nga pagtratar. Ha balaod nga panlantaw, an mabug-at nga sirot han kamatayon, suhi gud ngan panngatadungan han prinsipyo nga gintatawag nga “principle of inalienability of the basic human right to life” o ha aton pa, supak han katungod han kada tawo nga mabuhi, ngan kada nasud aada ini hiton katukuran han ira pamunuan, diin ginkasarabutan han ngatanan an pagrespeto han kinabuhi.
Hingpiton naton an aton pag-ampo para han aton mga magbabalaud dinhi ha aton nasud ha ira pangandam hin pagbotos han sirot han kamatayon didto liwat ha senado. Pag urusa kita paghalad ha aton mga santos nga misa para ha ira, pangamuyo kita ngadto han aton Ginoo nga iginraysang ha krus kan kanay kinabuhi, lawas ug dugo igin-ula para han katalwasan han mga magpakasasala, nga hapuhapun unta an ira mga konsensya ug giyahan hira nga ibasura an mabug-at na sirot han kamatayon yana ug ha ngatanan na takna.
Tikang han Catholic Bishops’ Conference of the Philippines, 19, March 2017, Ikatulo nga Domingo han kwaresma.
+SOCRATES B. VILLEGAS, D.D.
Archbishop of Lingayen-Dagupan
President, Catholic Bishops’ Conference of the Philippines


text:
Our Lady Of Medjugorje
Messages From 2001 In Waray-Waray
Tugon ha petsa Enero 25, 2001 "Hinigugma ko na mga anak! Yana nga adlaw tinatawag ko kamo na mag-otro hin mas ganado pa iton iyo pag a-ampo ngan pag pupu-asa tubtub ngada na ma-ikalipay niyo ito. Mga anak, an nag a-ampo di-re nahadlok han ti-abot na panahon ngan an nag pupu-asa di-re nahadlok han kada-utan. Ino-otro ko ha iyo: pa-agui la ha pag-ampo ngan pag-puasa liwat na an mga guerra o kagubot mapupugong - guerra hiton di-re niyo pag tu-o ngan iton iyo kahadlok han kabuwasan nga ti-abot. Upod ako niyo ngan nag tutudru ha iyo, mga anak: na iton iyo kalinaw ngan pag-laum a-ada ha Diyos. Amo i-ne na mag-paharani kamo ha Diyos ngan ibutang Hiya ha pinaka-una nga puesto dida hiton kinabuhi niyo. Salamat han iyo pag-responde hi-ne nga tawag ko." 01/2001
Tugon ha petsa Pebrero 25, 2001 "Hinigugma ko na mga anak! Panahon i-ne yan hin grasya. Amo nga mag-ampo, mag-ampo, mag-ampo kamo tubtub ngada na ma-intendihan niyo an pag-higugma han Diyos han kada usa ha iyo. Salamat han iyo pag-responde hi-ne nga tawag ko." 02/2001
Tinuig na Pagpapakita han Mahal na Birhen kan Mirjana Soldo ha petsa Marso 18, 2001
An pagpapakita inabot hin 5 ka minuto tikang ha alas 9:45 hasta 9:50 ha aga (oras didto). Guin bendisyunan an ngatanan didto ngan nag-hatag Hiya hin tugon. Klaro ngan desidido an Iya mga pulong.
"Hinigugma ko na mga anak! Yana nga adlaw tinatawag ko kamo ha pag-higugma ngan ha pagkalo-oy. I-hatag i-ne ha tag-sa sugad han pag-hahatag han Amay hi-ne ha iyo. Magmaloloy-on kamo (naghunong) - dara an kasing-kasing. Mag-himo hin maupay na mga trabahoho-on, ngan ayaw pahulata hira hin ma-iha. An kada kalo-oy nga tikang ha kasing-kasing nagdadara ha iyo paharani ha Anak ko."
Tugon ha petsa Marso 25, 2001 "Hinigugma ko na mga anak! Yana liwat na adlaw tinatawag ko na mag-abre hiton iyo kalugaringon ha pag-ampo. Mga anak, namumuhi kamo ha panahon nga di-in guin hahatag han Diyos an dagko na mga grasya pero di-re kamo ma-aram pag-himulos hi-ne hin maupay. Nababaraka kamo kahuhunahuna bahin ha iba na butang, pero guti-ay la bahin hiton iyo kalag ngan espiritual na kinabuhi. Mag-mata kamo ha kago-ol na pangaturog hiton iyo kalag ngan mag-Oo ha Diyos dara an bug-os na kusog. Mag-desider pagbag-o hin kinabuhi ha pagka Diyos-non ngan pagka-santohanon. Upod ako niyo, mga anak, ngan tinatawag ko kamo ha pag-perpekto hiton iyo kalag ngan ha tanan na guin hihimo niyo. Salamat han iyo pag-responde hi-ne nga tawag ko." 03/2001
Tugon ha petsa Abril 25, 2001 "Hinigugma ko na mga anak! Yana liwat na adlaw, tinatawag ko kamo ha pag-ampo. Mga anak, an pag-ampo naghihimo hin mga milagro. Kon kamo go-ol na ngan masakit ngan di-re pa ma-aram hiton bu-ot sidngon hiton kinabuhi niyo, kuha-a an Rosaryo-han, ngan mag-ampo; mag-ampo tubtub ngada nga an pag-ampo mahimo nga malipayon na pag-kikita niyo ngan han iyo Taga-Salba. Upod ako niyo, mga anak, ngan nag-hahangyo ngan nag a-ampo para ha iyo. Salamat han iyo pag-responde hi-ne nga tawag ko." 04/2001
Tugon ha petsa Mayo 25, 2001 "Hinigugma ko na mga anak! Yana nga panahon hin grasya, tinatawag ko kamo ha pag-ampo. Mga anak, doro iton iyo pag-tratrabaho pero waray an bendisyun han Diyos. Mag-bendisyun ngan pangita-a iton ka-aram han Espiritu Santo na unahan kamo yana nga panahon para ma-intendihan ngan ma-buhi kamo dida han grasya hinen panahon yana. Mag bag-o kamo hin kinabuhi ha pagka Diyos-non, mga anak, ngan lumuhod dida han kalanoy hiton iyo kasing-kasing. I-puesto an Diyos ha butnga hiton iyo pagka-tawo para, pa-agui hito, makakapag-testigo kamo bahin han kahusayan na permi guin hahatag han Diyos ha kinabuhi niyo. Salamat han iyo pag-responde hi-ne nga tawag ko."
Tugon ha petsa Hunyo 25, 2001 "Hinigugma ko na mga anak! A-anhi ako ha iyo ngan benebendisyunan ko kamo hiton akon kinag-anak na bendisyun. Labi na yana nga adlaw nga di-in nag-hahatag an Diyos hin damo na grasya, mag-ampo ngan pangita-a an Diyos pa-agui ha akon. Guin tatagan kamo han Diyos hin dagko na mga grasya, amo nga, mga anak, pahimulsa hin maupay i-ne nga panahon hin grasya ngan pakadi kamo harani ha kasing-kasing ko para ma-dara ko kamo ngadto ha Anak ko na hi Hesus. Salamat han iyo pag-responde hi-ne nga tawag ko." 06/2001
Tugon ha petsa Hulyo 25, 2001 "Hinigugma ko na mga anak! Yana na panahon hin grasya, guin tatawag ko na humarani kamo ha Diyos pa-agui hiton iyo kalugaringon na pag a-ampo. Pahimulsa hin maupay an oras han pag-didiskanso ngan ihatag iton iyo kalag ngan mga mata ngadto ha tungod han Diyos. Pangita-a an kalinaw ha natural na mga guin himo ngan ma-didiskubrehan niyo an Diyos an Taga-Himo na puede niyo Hiya pasalamatan para han ngatanan na hinimo; pagka-human magkaka-ada kamo hin kalipay sulod hiton iyo kasing-kasing. Salamat han iyo pag-responde hi-ne nga tawag ko." 07/2001
Tugon ha petsa Agosto 25, 2001 "Hinigugma ko na mga anak! Yana nga adlaw tinatawag ko kamo ngatanan na mag-desider para ha pagka-santohanon. Hina-ut, mga anak, na para ha iyo, permi iton iyo huna-huna ngan ha kada sitwasyun an pagka-santohanon ma u-una unta ha pag-tratrabaho ngan ha pag-pupulong. Pa-agui hi-ne, ma-hihimo liwat niyo ito; tala-gudti, kada pitad, ha pag a-ampo ngan an desisyun para ha pagka-santohanon susulod dida ha pamilya niyo. Mag matinu-oray kamo ha kalugaringon ngan ayaw gapusa iton iyo kalugaringon ha materioso na mga butang kundi ha Diyos. Ngan ayaw kalimot, mga anak, na iton iyo kinabuhi nag a-agui la daw bukad. Salamat han iyo pag-responde hi-ne nga tawag ko." 08/2001
Tugon ha petsa Septembre 25, 2001 "Hinigugma ko na mga anak! Yana liwat na adlaw tinatawag ko kamo ha pag a-ampo, labi na yana nga mga adlaw na hi Satanas gusto an magka-guerra ngan an kama-sinahon. Guin tatawag ko kamo hin otro, mga anak: mag-ampo ngan mag-puasa para tagan kamo han Diyos hin kalinaw. Mag-testigo bahin han kalinaw ngadto ha kada kasing-kasing ngan mag taga-dara kamo hin kalinaw din-he ha kalibutan nga waray kalinaw. A-anhi ako upod niyo ngan nag-hahangyo atbang ha Diyos para hiton kada usa ha iyo. Ngan ayaw kamo kahadlok kay iton nag a-ampo di-re nahadlok ha kada-utan ngan waray hiya kasinahon sulod ha kasing-kasing. Salamat han iyo pag-responde hi-ne nga tawag ko." 09/2001
Tugon ha petsa Oktubre 25, 2001 "Hinigugma ko na mga anak! Yana liwat na adlaw tinatawag ko kamo na mag-ampo tikang ha bug-os niyo na kasing-kasing ngan maghigugma-ay kamo ha kada usa. Mga anak, pinili kamo na mag-testigo bahin han kalinaw ngan kalipay. Kon waray kalinaw, mag-ampo kamo ngan makakarawat niyo ito. Pa-agui ha iyo ngan ha pag a-ampo niyo, mga anak, mag-titikang pag-daloy an kalinaw ha kalibutan. Amo i-ne, mga anak, na mag-ampo, mag-ampo, mag-ampo kamo, tungod kay an pag a-ampo nag-hihimo hin mga milagro dida ha kasing-kasing han mga katawhan ngan ha kalibutan. Upod ako niyo ngan nagpapasalamat ako ha Diyos para hiton kada usa ha iyo na kumarawat na ngan seryoso an pag-bubuhi han pag-ampo. Salamat han iyo pag-responde hi-ne nga tawag ko." 10/2001
Tugon ha petsa Nobyembre 25, 2001 "Hinigugma ko na mga anak! Yana nga panahon hin grasya, ino-otro ko ha iyo an tawag ha pag a-ampo. Mga anak, mag-ampo ngan mag-andam hiton iyo mga kasing-kasing para han ti-abot na Hadi han Kalinaw, na dara an Iya bendisyun, ihatag Niya unta an kalinaw ha bug-os nga kalibutan. An waray kalinawan nagtikang na pag-hadi dida ha mga kasing-kasing ngan an kama-sinahon nag-hahadi ha kalibutan. Amo i-ne na, kamo nga nag-bubuhi han ako mga tugon, amo iton mag-hayag ngan magpa-abot hiton iyo mga kamot ngada hi-nen kalibutan na waray pag-sarig na unta an ngatanan mahibaro bahin ha Diyos han Pag-higugma. Ayaw kamo kalimot, mga anak, na upod ako niyo ngan benebendisyunan ko kamo ngatanan. Salamat han iyo pag-responde hi-ne nga tawag ko." 11/2001
Tugon ha petsa Disyembre 25, 2001 "Hinigugma ko na mga anak! Tinatawag ko kamo yana nga adlaw ngan nag e-enganyo ha iyo ha pag a-ampo para han kalinaw. Labi na yana nga adlaw tinatawag ko kamo, dara ha iyo an bag-o nga natawo na ni?o Hesus ha butkon ko, na mahi-usa kamo ha Iya pa-agui ha pag-ampo ngan mahimo kamo na senyales nganhi ha kalibutan nga waray kalinaw. Mag-binuligay kamo, mga anak, ha pag-ampo ngan ha pag-higugma. Hina-ut unta na an pag-sarig niyo maka-enganyo ha iba na magtu-o ngan pakusgon pa an pag-higugma. Benebendisyunan ko kamo ngatanan ngan tinatawag ko kamo na magpa-harani ha kasing-kasing ko ngan ha kasing-kasing han ni?o Hesus. Salamat han iyo pag-responde hi-ne nga tawag ko." 12/2001
Tinuig na Pagpapakita kan Jakov ha petsa Disyembre 25, 2001
Didto han katapusan na pagpapakita kan Jakov Colo ha petsa Septembre 12, 1998, nag-siring ha iya an Mahal na Birhen na usa ka beses hiya pagpapakita-an kada tuig, ha kada Disyembre 25, Adlaw han Pasko. Amo liwat i-ne an nahitabo yana nga tuig. An pagpapakita nagtikang alas 3:30 ha kulop (oras didto) ngan inabot hin 5 ka minuto. Naghatag an Mahal na Birhen hi-nen sunod nga tugon:
"Hinigugma ko na mga anak, yana nga adlaw nga natawo pag-otro hi Hesus para ha iyo, ha espesyal na pa-agui, gusto ko tawgon kamo na mag bag-o hin kinabuhi ha pagka Diyos-non. Mag-ampo, mag-ampo, mag-ampo para ha pag bag-o hiton iyo kasing-kasing ha pagka Diyos-non, para hi Hesus matawo dida ha iyo ngatanan ngan mag-puyo unta dida ha iyo ngan mag-hadi labaw hiton iyo bug-os na pagkatawo. Salamat han iyo pag-responde hi-ne nga tawag ko."


text:
TACLOBAN CITY – Nakit-an han mga otoridad an usa nga patay nga lawas ha Brgy. Madalunot, Pinabacdao, Samar kasangkulop han alas 6:50 han aga, February 6, 2019.
Subay han report tikang ha Police Regional Office 8, an patay nga lawas in nakasul-ot hin gray jacket ngan short stripe pants ngan may angkon ini hin magkadurudilain nga igo hin bala hin pusil ha iya lawas.
Sumala han informant nga waray na magpakilala para han iya seguridad, dida han February 4 alas 5:20 han aga han february 5, 2019, nakabati hiya hin mga buto hin pusil 200 meters an kahirayo ha iya.
Nakit-an niya an usa nga pick up vehicle ngan single nga motor nga tikang ha crime scene ngan naglalaksi pagpadalagan pahirayo ha insidente.
Ha pagka yana, waray pa pangilal-an an ginpatay nga biktima.
Nagpapadayon an imbistigasyon han mga otoridad han insidente.


text:
Qatar
An Catar o Qatar (Inarabo: قطر) nga an opisyal nga pagtawag Estado han Catar (Inarabo: دولة قطر Dawlat Qatar) usa nga estado soberano nga namumutang ha Katundan Asya, nasakop ha gutiay nga Peninsula han Qatar ha norte-sinirangan nga dapit han baybayon han Peninsula Arabyano. Diri gud ini sayod lun kikilalahon ini nga monarkiya konstitusyunal o absoluta. An nag-uusahan nga katubtuban ha tuna ginsasaroan ha kaluyo han sapit nga Konseho han Kooperasyon ha Gulfo nga monarkiya Saudi Arabia ha salatan, ngan an nabibilin hinin nga teritoryo in ginpapalibutan han Gulfo han Persia. Usa nga estrecho han Gulfo han Persia nagbubulag han Qatar tikang han haraniayay nga purô-nga-nasod han Bahrain.
Mga pagbahin-bahin ha pagdumara[igliwat | Igliwat an wikitext]
Ugsa han 2004, ginbahin-bahin an Qatar ngadto hin napulo nga mga munisipyo (Inarabo: baladiyah), nga panalagsaon ginhuhubad nga mga gobernorato o lalawigan:
- Doha
- Al Ghuwariyah
- Al Jumaliyah
- Al Khawr
- Al Wakrah
- Ar Rayyan
- Jariyan al Batnah
- Ash Shamal
- Umm Salal
- Mesaieed
Tikang han 2004, ginbahin-bahin an Qatar ngadto hin pito nga mga munisipyo.[1] Usa nga bag-o nga munisipyo, an Al Daayen, ginhimo ha ilarom han Resolusyon Ihap. 13,[2] nga nahimo tikang hin mga bahin han Umm Salal ngan Al Khawr; ha sugad liwat nga panahon, gin-usá an Al Ghuwariyah han Al Khawr; gin-usá an Al Jumaliyah han Ar Rayyan; ngan an Jarayan al Batnah gintunga ngan ginbahin ngadto han Ar Rayyan ngan han Al Wakrah.
Mga kasarigan[igliwat | Igliwat an wikitext]
- ↑ Municipalities of Qatar, Statoids.com
- ↑ AlDaayen Municipality


text:
CALABARZON
An CALABARZON usa han mga rehiyon han Pilipinas. Gindesignar gihapon ini nga Rehiyon IV-A ngan an rehiyonal nga kapital hini amo an Syudad han Calamba ha Laguna. An rehiyon nahabug-os hin lima nga mga lalawigan, nga amo an: Cavite, Laguna, Batangas, Rizal, ngan Quezon. An ngaran han rehiyon usa nga acronym han mga ngaran han hini nga mga lalawigan.
Nahamutang it rehiyon ha habagatan o salatan-katundan nga Luzon, ha salatan ngan katundan han Metro Manila ngan amo ini an rehiyon nga mayda han ikaduha nga pinakadako an populasyon.
An CALABARZON ngan MIMAROPA han una usa la nga rehiyon nga amo an Salatan nga Katag-alogan, hangtod han pagbulaga hini han 2002. An Palawan ha pagtika-iha ginbalhin tikang ha MIMAROPA ngadto han Katundan nga Kabisay-an, nga nagbalhin han MIMAROPA ngadto han MIMARO.
An Ehekutibo nga Sugo No. 246, han Oktubre 28, 2003, nagdesiganr han Syudad han Calamba nga amo an sentro han rehiyon han CALABARZON.
Politikanhon nga Pagbahinbahin[igliwat | Igliwat an wikitext]
¹ An Syudad han Lucena usa nga urbanisado hin duro nga syudad; an mga istadistika hini waray ginlakip han mga istadistika han Quezon.
Mga Lakip nga Syudad[igliwat | Igliwat an wikitext]
- Syudad han Antipolo, Rizal
- Syudad han Batangas, Batangas
- Syudad han Calamba, Laguna
- Syudad han Cavite, Cavite
- Syudad han Lipa, Batangas
- Syudad han San Pablo, Laguna
- Syudad han Santa Rosa, Laguna
- Syudad han Tagaytay, Cavite
- Syudad han Tanauan, Batangas
- Syudad han Trece Martires, Cavite


text:
Syudad han Cotabato
An Syudad han Cotabato usa han mga syudad han Pilipinas nga nahamutang ha Mindanao. An Syudad han Cotabato usa nga exclave han SOCCSKSARGEN nga mabibilngan ha sulod han mga katubtuban han Maguindanao, pero naglulugaring ini tikang hiton nga probinsya. An Syudad han Cotabato lain tikang han ngan diri angay iglipat hiton probinsya han Cotabato.
An Syudad han Cotabato amo an sentro han rehiyon han Autonomo nga Rehiyon ha Muslim Mindanao pero iton syudad mismo kabahin han SOCCSKSARGEN nga rehiyon.
An populasyon han Syudad han Cotabato mga 299,438 dida han census han tuig 2015.
It Syudad han Cotabato mga 698.9 ka nautico nga milya (1294 ka km) tikang ha Manila, an kapital han nasod, ngan ginsasapitan ini han mga bungto han Sultan Kudarat ha amihanan—nga ginbubulag han Rio Grande de Mindanao —Kabuntalan ha sidlangan, ngan Datu Odin Sinsuat ha salatan. Naatubang an syudad han Baybayon han Illana, nga kabahin han Moro Gulf, ha katundan. An Syudad han Cotabato mayda kahaluag hin katuaan nga 176.0 ka kwadrado nga kilometro.
Mga Baranggay[igliwat | Igliwat an wikitext]
An Syudad han Cotabato ginbahin ngadto hin katloan kag pito (37) nga mga baranggay.
Mga Telebisyon nga Network:[igliwat | Igliwat an wikitext]
- ABS-CBN: Channel 5
- National Broadcasting Network: Channel 8
- GMA Network: Channel 12
- Studio 23: Channel 25
- ACQ-Kingdom Broadcasting Network: Channel 29


text:
Tulay San Juanico
An Tulay San Juanico (nga gintawag han una nga Tulay Marcos) amo an gihalaba-i nga tulay ha Pilipinas, nga mayda kahalaba hin duha ka kilometro. Natabok ini hiton Estrecho San Juanico, nadugtong hiton mga isla han Samar ngan Leyte.
Ginsusumpay hini an Syudad han Tacloban ha Baranggay Cabalawan dida hiton Leyte nga bahin ngan an bungto han Santa Rita ha Samar nga bahin. Dinhe damo iton maghusay nga mga lantaw, labi na iton Estrecho han San Juanico nga mayda yukot nga whirlpool pati an mga gudti-gudti nga mga isla han probinsya. Nanhahatag liwat ini hin mga magupay nga mga lugar nga mga mag upay kuhaun hin ritrato Han itsura han parte nga harani ha Syudad han Tacloban o Leyte ay bagan "L" ngan han harani ha Samar ay bagan "S".[1]
Ini nga tulay ay ginngangaranan liwat hin "Tulay hin mga Ginugma" kay ini ay ginhimo nga regalong kaadlawon ni Marcos para han iya asawa nga hi Imelda ngan gintatawag liwat nga "Rosas han Syudad hin Tacloban" . [1]
Ini ay an gihalaba-i nga tulay ha pilipinas nga aada ha bawbaw hin kadagatan nga naghihilaba hin 2,200 m (7200 ft.). An gasto han paghimo han tulay gin-ihap nga mga $21.9 ka milyon ngan an paghimo hini nagtikang dida han 1969 ngan natima ini han upat nga katuig.[2] . Mga napulo ka minutos ini tikang ha sawang han Syudad han Tacloban ngan makakadtoan pinaagi hin dyip, bus, motorcab, o pribado nga sarakyan.
Han tulay ay nagkamayda hin pagkakaguba han pag igo hit bagyo Yolanda han tuig hin 2013 ngunit ini ay ginayad na.
Mga kasarigan[igliwat | Igliwat an wikitext]
- ↑ 1.0 1.1 http://faq.ph/10-facts-you-should-know-about-san-juanico-bridge-in-samar-and-leyte/
- ↑ Ellison, Katherine. Imelda: Steel Butterfly of the Philippines. New York: McGrawHill. pp. p. 108. ISBN 971-08-4463-6.
Ritrato[igliwat | Igliwat an wikitext]


text:
Talaan hin mga Mangulo han Pilipinas
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Ini in kumpleto nga talaan o lista hin mga Presidente o Mangulo han Pilipinas nga amo an napulo kag upat (14) nga mga nangulo hin estado ha kaagi han Pilipinas. Naglalakip ini nga lista hin mga Presidente nga gin-inagurar nga Presidente han Pilipinas katapos han ratipikasyon hin konstitusyon nga nagklaro pagdeklara han pagkaada han Pilipinas.
Para han mga namuno han Pilipinas ugsa han ratipiskasyon han 1899 nga Batakang-Balaod, kitaa iton Kapitan-Heneral han Pilipinas. Para han mga namuno han Pilipinas ugsa han ratipikasyon han 1935 nga konstitusyon, kitaa iton Gobernador-Heneral han Pilipinas.
Tigamni nga an mga Presidente ha ilarom han Mankomunidad han Pilipinas (Philippine Commonwealth) ilarom han Amerikano nga pagdumara, ngan an kanan Ikaduha nga Republika iginsisiring nga puppet nga gobyerno han Hapones dida han Gyera Pankalibotan II.
Sulod
Leyenda[igliwat | Igliwat an wikitext]
Katipunan Kalibapi (Ginpanguna han Hapones) Nacionalista Liberal Kilusang Bagong Lipunan Partido Demokratiko Pilipino-Lakas ng Bayan Lakas-CMD/Lakas-Kampi-CMD Laban ng Makabayang Masang Pilipino
Talaan hin mga Mangulo[igliwat | Igliwat an wikitext]
Mga Tigaman[igliwat | Igliwat an wikitext]
- ↑ Nagtikang an panahon-hin-pag-alagad han pag-inagruar han Malolos nga Republika, nga ginkikita nga amo an Syahan nga Republika nga Pilipinhon.
- ↑ Natapos an panahon-hin-pag-alagad han paghurar ni Aguinaldo hin pagsunod han Estados Unidos katapos han iya kadakop ha Palanan, Isabela.
- ↑ Gintukod ni Andrés Bonifacio ngan hin iba dida han Hulyo 7, 1892; ginbalhin ngadto hin rebolusyonaryo nga kagamhanan ni Bonifacio han Agosto 24, 1986; komo kagamhanan, opisyal nga ginsaliwanan han rebolusyonaryo nga kagamhanan ha Tejeros han Marso 22, 1897 - bisan man kon mayda mga sektor nga waray sinmugot hin pagbulig; komo usa nga organisasyon, ginwara hin opisyal ni Emilio Aguinaldo han Hulyo 15, 1898
- ↑ Namatay tungod hin tuberculosis ha Saranac Lake, New York.
- ↑ Natapos an panahon-hin-pag-alagad han iya pagdisolver han Republika nga Pilipinhon han katapos han pag-surender han mga puwersa nga Hapones ngadto han mga Amerikano han Gyera Pangkalibotan II.
- ↑ Ha pagtikang usa nga Nacionalista, kundi napili han Nasodnon nga Katitirok ha ilarom han pagdumara han Hapones. An ngatanan nga mga partido gindugtong ha ilarom han mga Hapones nga maghimo han Kalibapi, nga diin an ngatanan nga mga opisyales api.
- ↑ Namatay tungod hin pag-atakar ha kasingkasing ha Clark Air Base.
- ↑ Namatay hin pag-crash hin idro ha Bukid Manunggal, Sugbo.
- ↑ Ginpa-iwas tikang ha poder han 1986 nga Rebolusyon han Gahom hin Katawhan.
- ↑ Nagsaka ha pagkamangulo ha pag-angkon hin pagdaog dida han gin-awayan nga 1986 nga snap nga pinili-ay.
- ↑ Ginpa-iwas tikang ha poder katapos han pagdeklara han Labaw nga Hukmanan nga hi Estrada nagbiya tikang ha puwesto, ngan tungod hini bakante an ofisyo hin pagkamangulo, katapos han 2001 nga EDSA nga Rebolusyon.
Mga estadistika[igliwat | Igliwat an wikitext]
- Mga Sugbong-Mangulo nga nagsunod ha pagka-Mangulo
- Sergio Osmeña (1944)
- Elpidio Quirino (1948)
- Carlos P. Garcia (1957)
- Gloria Macapagal-Arroyo (2001)
- Mga Mangulo nga na napili hin otro ha pinili-ay
- Manuel L. Quezon (1941)
- Ferdinand Marcos (1969, 1981, 1986)
- Mga Mangulo nga napili ha pinili-ay samtang nagsisirbe han nahabilin nga panahon-hin-pag-alagad han nanguna
- Elpidio Quirino (1949)
- Carlos P. Garcia (1957)
- Gloria Macapagal-Arroyo (2001)
Mga kasarigan[igliwat | Igliwat an wikitext]
Kitaa Gihapon[igliwat | Igliwat an wikitext]


text:
Waray-Waray News: PGMA nag abre san promero nga corn processing ngan trading center
ni Ailene N. Diaz
Manila (6 January) -- Pormal nga ginpirmahan ni Presidente Gloria Macapagal Arroyo sa Rehiyon 13 o sa CARAGA an promero nga corn processing ngan trading center durante sa kanya pagbisita sa Bayugan City, Agusan del Sur kahapon nga kulop.
Gintindog sa kantidad nga 67.55 milyones ka pesos, an Corn Post Harvest Processing Trading Center (CPHPTC) mao in produkto san ginbuligan sa butnga san gobyerno probinsyal sa Agusan del Sur ngan san National Agribusiness Corp., sayo san dukot nga gintatagyaun ngan kontrolado nga operasyon san Department of Agriculture.
Maaagian sa upat ka ektarya nga lote sa Barangay Mabuhay, an CPHPTC in mabulig mapahitaas an produksyon ngan mapahimubo an presyo nga nagreresulta san paghitaas san kita para san mga parag-uma. Ini liwat makakakontribuer san pagtubo san ekonomiya sa bug-os nga probinsya.
Pinaagi sin masayon nga proseso san pamalit ngan pamaligya, an sentro napalit sin mahulos nga mais, tungod sini an parag-uma nakakaiban san gastos pag pamara ngan pagmolino. Sira ginbabayaran katunga san presyo yana san mamara nga mais.
An Presidente naghatag liwat sertipiko para sin 18 ka bug-os nga molinohan sa Agusan del Sur Governor Ma. Valentina Plaza ngan nanhatag liwat Certificates of Graduation ngadto san mga opisyales san walo nga mga asosasyon san mga parag-uma san paray sa Agusan del Sur nga nag-agi san field schooling nga ginpahamtang san lokal nga pangobyernohan.
An walo nga rice farmer association nga nagrepresentar san 1,200 nga mga naggraduar in tikang sa Rosario, La Paz, Trento, Loreto, Esperanza, Prosperidad, Bayugan ngan Bunawan. (PIA-Northern Samar) [top]


text:
Labuan
An Labuan (ha Jawi nga kasurat: لابوان) amo an dako nga isla han Teritoryo Federal han Labuan (ha Melayu: Wilayah Persekutuan Labuan; ha Jawi: ولايه ڤرسکوتوان لابوان). An Labuan kilalado nga offshore nga sentro hin finansya nga naghahatag hin panlangyawanon nga serbisyo ha finansya ngan negosyp pinaagi han Labuan IBFC tikang han 1990 ngan usa liwat ini nga karadtoan hin turista para han mga taga-Brunei ngan mga nanlulurop-ha-scuba. An ngaran nga Labuan tikang han Malay nga pulong nga labuhan nga buot sidngon "purunduhan" o "angklahan".
Heyograpiya[igliwat | Igliwat an wikitext]
An Teritoryo Federal han Labuan amo an Isla o Puro han Labuan (75 ka km²) ngan unom nga mga gurugudti nga mga puro (Pulau Burung, Pulau Daat, Pulau Kuraman, Pulau Papan, Pulau Rusukan Kecil, ngan Pulau Rusukan Besar), nga mayda ginkombinar nga bug-os nga kahaluag hin 92 ka km². An mga isla nahamutang hin mga 8 ka km tikang han lapyahan han Borneo, tapad han estado han Sabah han Malaysia ngan han naglulugaring nga estado han Brunei Darussalam, ha amihanan nga ligid han Bahia han Brunei nga naatubang han Dagat Tsina Salatan. An Isla han Labuan haros patag ngan an ginhataasi nga punto 85 la ka metros. Mga sobra 70% han isla natabuhan pa hin kabanwa-an. An Bandar Labuan, nga kilalado han una nga Victoria, amo an importante nga bungto ngan daungan hin sakayan ngan naatubang han Bahia han Brunei.


text:
Waray-Waray News: PGMA pinanginano an P600M nga Basilan road project
Manila (25 March) -- Nasingadto ha Tipo-Tipo, Basilan hi Pangulo Gloria Macapagal-Arroyo kakulop agud pannginanuon an gin-aayad nga 29.309-kilometros nga parte han Basilan Circumferential Road, an kalsada nga nagsusumpay han mga bungto han Tipo-Tipo ngan Maluso.
Panuyo han P600 milyones nga Basilan Circumferential Road Project nga mapadukwag an ekonomiya ha Basilan ngan kahagrani nga mga probinsya samtang ginpapakusgan pa han gobyerno an kampanya hini kuntra han terorismo ngan kriminalidad ha Mindanao.
Gintikangan hadton Enero 7 an rehabilitasyon han Tipo-Tipo-Maluso nga kalsada pinaagi hin P2 milyones nga patiuna nga pondo ngada han tag-implimentar han mao nga proyekto, an Joint Engineer Task Force "Kaunlaran Basilan" han National Development Support Command han Armed Forces of the Philippines (AFP). Ginkokomponer an task force han Engineer Maintenance Support Battalion, 55th Engineering Brigade han Philippine Army, ngan han 1st Naval Mobile Construction Battalion han Naval Construction Brigade han Philippine Navy.
An kabug-osan nga kantidad han pag-yad nga ginkakarkulo maabot hin P89.05 milyones en pondo nga magtitikang ha gobyerno nasyunal.
Gintapo an Pangulo Arroyo nira Basilan Governor Jum Akbar, Tipo-Tipo Mayor Ingatan Istarul, Al-Barka Acting Mayor Muhammad Abukisan, Ungkaya Pukan Mayor Joel Maturan, Autonomous Region in Muslim Mindanao (ARMM) Presidential Assistant (PA) Jose Barnoso, Rear Admiral Alexander Pama, Brig. General Michaelo Salvaleon, ngan ni Philippine National Police (PNP) Basilan Senior Superindent Antonio Mendoza. (PIA-Eastern Samar) [top]


text:
Imperyo Mali
An Imperyo Mali (Manding: Nyeni[1] o Niani; ha kasaysayan tinatawag nga Manden Kurufaba,[2] danay pinahalipot ngadto ha maden) in anay imperyo ha Katundan Africa tikang c. 1230 kutob 1670. An imperyo gintukod ni Sundiata Keita ngan nagin bantog tungod han karikohan han mga namumuno, labi na hi Musa Keita. An mga pinulongan Manding asya an ginluluwas ha imperyo. Ini an gidadakoi nga imperyo ha Katundan Africa ngan mabaskog an nagin impluwensya hini ha kultura han Katundan Africa pinaagi han pagkalat han ira pinulongan, mga balaod ngan kustumbre.[3] Kadam-an han mga nahipatik nga impormasyon hiunong han Imperyo Mali in nagtikang kan ika-14 gatustuig nga Nortehanon Africano nga Arabo nga manunurat hin kasaysayan nga hi Ibn Khaldun, an ika-14 siglo nga Moroccano manlalakat na hi Ibn Battuta ngan an ika-16 siglo nga Moroccano nga manlalakat nga hi Leo Africanus. An iba nga tinikangan han impormasyon amo an minat-an nga mga ginluluwas Mandinka, tikang ha mga manunumat nga gintatawag nga mga griot.[4]
An imperyo nagtikang nga usa ka gutiay nga ginhadian Mandinka ha bawbaw nga dapit han Salog Niger, nga namumutang ha paligid han bungto han Niani (an ngaran han Imperyo ha Pinulongan Manding). Han ika-11 nga ika-12 nga mga siglo naghinay-hinay ini nauswag ha pagigin imperyo kahuman la nga nagtitikaubos an Imperyo Ghana ha norte. Hinin nga mga panahon, an aragian han pan-negosyohan in binmalhin pasalatan pakadto ha savanna, nga nagin hinungdan han pagtubo han mga estado. Diri klaro an surusayo nga kaagi han Imperyo Mali (san-o mag ika-13 siglo), tungod han pagkakaiba an mga sinusumat han mga Arabo nga manunurat ngan mga tradisyunal nga linuluwas. Hi
Sundiata Keita (c. 1214–c. 1255) an syahan nga namumuno nga nagkamay-ada hin tuhay nga mga sinurat nga impormasyon (sumala kan Ibn Khaldun). Hi Sundiata Keita usa nga prinsipe-mandirigma han dinastiya Keita nga gintawag para han pagtalwas han mga katawhan Mali tikang ha pamumuno han hadi han Imperyo Sosso, na hi Soumaoro Kanté. An pagsakop han Sosso ha c. 1235 an naghatag han Imperyo Mali hin gahum nga makasumpay han ruta pannegosyohan han Sahara. Pagkamatay ni Sundiata Keita han tuig c. 1255, an mga hadi han Mali in gintatawag na ha titulo nga mansa.[4]
Kan Sundiata anak na hi Mansa Uli I nagbiyahe peregrimasyon pakadto ha Mecca ha panahon han pamumuno ni Mamluk Sultan Baibars (r. 1260–1277). Kahuman han sagunson nga pangangagaw han trono han Mali, han c. 1285 hi Sakoura, usa nga anay uripon han korte real, an nagin emperador ngan usa ha mga makagarahum han mga namuno, in dako an napadugang ha mga teritoryo han Mali. Nameregrimasyon pakadto ha mecca samtang namumuno ni Mamluk Sultan An-Nasir Muhammad (r. 1298–1308). Hikamaratay han pagbalik niya, an trono in binmalik ha angkan ni Sundiata Keita. Katima han mga pamumuno han tulo pa ka mga emperador, hi Musa Keita an nagin emperador han c. 1312. Hi Musa in nameregrimasyon liwat pakadto ha Mecca tikang 1324 tubtob 1326. An iya galante nga regalo ngadto ha Ehipto Mamluk ngan an iya paggastos hin bulawan in nagpaubos han balor han bulawan, nga naghatag ha iya hin kasikatan ha gawas han Mali. Han tuig 1337, ginsundan hiya han iya anak na hi Maghan I, nga han 1341 in ginpatalsik ngan sinaliwan han iya batâ na hi Suleyman. Panahon han pamumuno ni Suleyman kun san-o hi Iban Battuta nagbisita ha Mali.[5]
Pinanbasaran[igliwat | Igliwat an wikitext]
- ↑ Ki-Zerbo, Joseph: UNESCO General History of Africa, Vol. IV, Abridged Edition: Africa from the Twelfth to the Sixteenth Century, p. 57. University of California Press, 1997.
- ↑ Piga, Adriana: Islam et villes en Afriqa au sud du Sahara: Entre soufisme et fondamentalisme, p. 265. KARTHALA Editions, 2003.
- ↑ "The Empire of Mali, In Our Time - BBC Radio 4". BBC. Ginkuhà 2015-10-29.
- ↑ 4.0 4.1 Imperato, Pascal James; Imperato, Gavin H. (2008-04-25) (ha en). Historical Dictionary of Mali. Scarecrow Press. pp. 201. ISBN 9780810864023. https://books.google.co.uk/books?id=zf6xAAAAQBAJ&pg=PA201.
- ↑ Imperato, Pascal James; Imperato, Gavin H. (2008-04-25) (ha en). Historical Dictionary of Mali. Scarecrow Press. pp. 202. ISBN 9780810864023. https://books.google.co.uk/books?id=zf6xAAAAQBAJ&pg=PA202.


text:
Juan Ponce Enrile
Hi Juan Ponce Enrile (natawo Pebrero 14, 1924) nga an ngaran ha pagkatawo Juanito Furagganan usa nga Pilipino nga politiko. Komo protege ni Mangulo Ferdinand Marcos, nag-alagad hiya komo Maghirilom hin Hustisya ngan ha sunod Maghirilom hin Depensa ha ilarom han rehimen ni Marcos; ha urhe hiya nagin usa han mga manguna (upod kan Heneral Fidel V. Ramos) dida han 1986 nga Kagiusan han Gahom han Katawhan (1986 People Power Movement) nga nagpaiwas kan Marcos tikang ha poder. Nagpadayon hi Enrile nga usa nga kilalado nga politiko tikang hadto; hiya an Mangulo han Senado han Pilipinas tikang han Nobyembre 2008.


text:
Limerick
An Limerick (kaluwas /ˈlɪmrɪk/; Inirlandes: Luimneach [ˈl̪imʲɨnʲəx])[1] amo an ikatulo nga gidako-i nga syudad han Republika han Irlanda,[† 1] ngan an dako nga syudad ha Kondado Limerick. An Limerick amo an ikaduha nga gidako-i nga syudad ha lalawigan han Munster, nga usa nga lugar nga naglalakip han butnga-katudnan ngan habagatan han Irlanda.
Mga kasarigan[igliwat | Igliwat an wikitext]
- ↑ Tikang han loimeanach [ˈl̪imʲənəx] nga nangangahulogan nga "bare marsh", usa nga ngaran nga Romano in pagtikang ngan ha syahan anay gingamit pagtawag han dapit han labnasan han Shannon ha ubos han yana nga syudad
Ipakita an sayop:
tags exist for a group named "†", but no corresponding
tag was found, or a closing
is missing


text:
Concepción, Chile
Concepción in us'ka syudad ha Chile, ulohan han lalawigan han Concepción ngan an rehiyon han Biobío o Rehiyon VIII. Durudako nga Concepción (Gran Concepción, lakip an Talcahuano, San Pedro de la Paz, Hualpén, Chiguayante, Penco, Tomé, Lota, Coronel, Hualqui ngan Concepción) in ikaduha nga pinakadako nga conurbasyon han nasod, nga may-ada 889,725 nga mga mangurukoy (2002 senso). Kun tag-usa-usa, ini an ika 11 ha gidadakoi nga comuna han nasod, nga may-ada 212,003 nga katawhan.
- Centronocheconce.jpg


text:
Waray-Waray News: Pilipinas modelo hin mga palisiya para mga migrante
Manila (22 March) -- Karuyag daw kopyahon han Bangladesh an kanan Pilipinas mga palisiya ug "good practices" han mga magtatrabaho nga migrante, sumala kan Dipu Moni, an Foreign Minister han Bangladesh.
Sering pa ni Moni, maupay daw an mga palisiya han Pilipinas labi na an para han kababayin-an nga magtatrabaho ha gawas han nasud.
Hi Moni in nakanhi ha nasud agud atendiran an tulo ka adlaw nga komperensya han Special Non-Aligned Movement Ministerial Meeting on Interfaith Dialogue and Cooperation for Peace and Development (SNAMMM), han nakalabay pala nga simana.
Sering niya an mga palisiya para han paghatag proteksyon han mga migrante, mga serbisyo ug pinaupay pa nga mga benipisyo in nagpakilala nga mag-upay nga mga lideres an aanhe ha nasud tungod han ira paghatag importansya han mga migrante nga magtatrabaho.
Kan Moni daw daman ginkilala an bulig han mga non-government organizations (NGOs) ug mga civic groups para han kaupayan han mga migrante. (PIA-Eastern Samar) [top]


text:
Etyopya
An Etiopia, na may opisiál na pangaran na Repúblika Demokrátikan Pederal nin Etiopia (sa Amáriko, Ityop'iya) sarong banwá' na yaon sa Sungay nin Aprika. Ini an ikatolóng pinakamatawong nasión sa kontinente nin Aprika, kasunód kan Niheria asin Ehipto.
An Etiopia saro' sa mga pinakagurang na nasión sa enterong kina'ban. Ini man an ikaduwang nasión na naggibo kan Kristianismo bilang saiyang relihiyón na opisiál, hulí ta' an Armenia an pinakanaenot. Saká ini an saro sa mga 51 miembrong pinakagurang kan Nasiones Unidas.
An dating pangarang istóriko kan Etiopia iyo an Abisinia o sa Latín, Alta Ætiopia.
Heograpiya[liwaton | liwaton an gikanan]
An sukol kan banwa' naabot sa 1.127.127km2, muya sabihón, ini an ika-27 na pinakadakulang banwa' sa kina'ban, kasunod kan Kolombia.


text:
Waray-Waray News: Tulo nga kompanya kinontranta han Comelec
Manila (5 March) -- Kinontrata han Commission on Elections (COMELEC) in tulo nga mga kompaniya hin barko agud magdeliber han mga precint count optical scan (PCOS) machines ug mga urna ngadto ha iba-iba nga mga presinto han nasud.
Sumala kan Comelec Chairman Jose Melo, nagpirma an COMELEC han kontrata ha Argo Forwarders, Ace Logistics, ug Germalin Enterprises agud mahi deliber an 82,200 counting machines ngadto ha 82 nga mga probinsiya.
Samtang daw an Aboitiz ug 2Go Shipping Corp in inatras han multi-million shipping contract ha Smartmatic-TIM ha luyo han maiha na nira nga eksperyensya ug maupay nira nga dungog.
An Germalin Enterprises in magde deliber han mga counting machines ug mga urna ngadto ha Luzon, an Argo Forwarders para Visayas, ug an Ace Logistics ngadto Mindanao.
Titimuson anay han mga shippers an mga materyales para election ha usa nga bodega ha kada rehiyon ug igagawas la ine ngadto ha mga presinto, tulo ka adlaw, antis an pagborotos. (PIA-Eastern Samar) [top]


text:
Estadistiká
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An estadistiká[1] usa nga siyensya matematika nga nanginginlabot hiton pagtirok, pag-analisar, pag-interpretar o pagpahayag, ngan pagpamulong hiton data. Ginagamit ini hin damo nga kalain nga disiplina akademika, tikang han pisikal ngan sosyal nga mga siyensya ngadto han humanities. Iton estadistika gin-gagamit gihapon hin paghimo hin mga desisyon.
Pinanbasaran[igliwat | Igliwat an wikitext]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 91.


text:
Ika-21 nga gatostuig
An Ika-21 nga gatostuig in usa ka gatos nga mga tuig nga nagtikang han 2001 tubtob 2100.
Mga Nanabo[igliwat | Igliwat an wikitext]
2000 nga dekada[igliwat | Igliwat an wikitext]
- 2001 – Hi Gloria Macapagal-Arroyo nagin ikaduha nga babaye nga Mangulo han Pilipinas ngan nagin syahan nga anak han usa ka anay Mangulo, Diosdado Macapagal.
- 2004 – Napili utro hi Gloria Macapagal-Arroyo nga magin Mangulo han Pilipinas, ginmarkahan nga syahan nga beses nga usa nga babaye nga makaduha mapili ha gihataasi nga posisyon han nasod.
- 2005 – Namatay hi Pope John Paul II ngan Joseph Ratzinger han Alemanya napili komo Papa Benedicto XVI.
- 2009 – Pilipina nga politiko ngan syahan nga babaye nga Mangulo han Pilipinas ngan ha Asia, hi Corazon Aquino namatay ha edad nga 76.
2010 nga dekada[igliwat | Igliwat an wikitext]
- 2010 – Hi Benigno Simeon Aquino III (NoyNoy it iya agnay) nagin syahan nga ulitawo nga Mangulo han Pilipinas ngan ikaduha nga anak han anay mangulo.
- 2013 – Hi Papa Benedicto XVI nagbul-iw ha pwesto han Pebrero 28, syahan nga papa nga naglusad tikang han tuig. Hi Benedicto ginkarawat an titulo nga pope emeritus. Hi Cardinal Jorge Mario Bergoglio han Argentina an napili nga papa han Marso 13, nahimo nga syahan nga Latino nga santo papa. Hi Bergoglio ginhkuha an ngaran nga Papa Francisco.
- 2016 – Hi Rodrigo Roa Duterte (kilala ha agnay nga Digong) nagin syahan nga taga-Mindanao nga Mangulo han Pilipinas, an syahan nga lokal nga ehekutibo nga dinmeritso ha pagigin mangulo, ika-upat nga nagin Mangulo katima la nira Sergio Osmeña, Manuel Roxas ngan Carlos P. Garcia.


text:
TACLOBAN CITY – Gin-aaligar gin rape, gintultog hin bato an ulo ngan pinatay an usa nga 22 anyos nga babayi ha Sitio Bagatoon 2, Brgy Rizal, Kananga, Leyte.
Nahikit-an an patay nga lawas hini han mga residente ha nasabi nga lugar dida han sabado alas 10:00 han aga, April 13.
Subay han report tikang ha Philippine National Police (PNP) ha Kananga, nagtatrabaho ha J&F mall an biktima ngan residente ha nasabi nga lugar.
Nagawas ha inisyal nga imbistigasyon han mga otoridad, naa-alarma na an pamilya han biktima tungod nga waray pa ini umuli ha ira panimalay ha pirmi nga oras nga pag-uli hini.
Kinabuwasan, nahikit-an na an patay nga lawas han biktima pira la ka-kilometro an kahirayo ha ira panimalay, kita an pribado nga parte han iya lawas ngan mayada sapit nga dako nga bato ha iya ulo nga may mga dugo.
Nakumpiska han mga otoridad an gamit han 22 anyos nga biktima sugad han cellphone, P2,700.00 cash ngan bag.
Magdudumara hin test an PNP kun ginlugos an biktima.
Padayon an gindudumara nga imbistigasyon hini nga insidente.


text:
Arayat
- Ini nga artikulo mahitungod han Bungto han Arayat. Para han bukid nga amo gihapon an ngaran, kitaa an Bukid Arayat.
An Arayat usa nga ikaduha nga klase nga bungto ha lalawigan han Pampanga, Pilipinas. Sumala han census han tuig 2000, mayda ini populasyon nga 101,792 ka tawo ha 18,571 nga mga panimalay.
Mga baranggay[igliwat | Igliwat an wikitext]
An Arayat ginbahin ngadto hin katloan (30) nga mga baranggay.
Mga sumpay ha gawas[igliwat | Igliwat an wikitext]
- Opisyal nga websayt han Bungto han Arayat
- Philippine Standard Geographic Code
- 2000 Philippine Census Information
- eK! (electronic Kabalen) Pampanga-based Kapampangan journal of ideas


text:
Papa Pablo VI
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Pablo VI (ha Linatin: Paulus PP. VI), natawo nga Giovanni Battista Enrico Antonio Maria Montini (Septyembre 26, 1897 – Agosto 6, 1978), naghadi komo Papa ngan komo soberano han Syudad han Vaticano tikang 1963 tubtob 1978. Hiya an nagdumara han Simbahan Katoliko Romano dida han kaurugan han Ika-Duha nga Konsilyo Vaticano ngan nagkapot hin importante nga papel han pag-implementa han mga desisyon hini nga konsilyo.


text:
Waray-Waray News: PGMA pinauumentohan an sweldo han mga sundalo
Manila (23 March) -- Ginmanduan ni President Gloria Macapagal Arroyo an Department of Budget and Management (DBM) nga pag-adman kun pwede mauna kontra han iba nga empleyado han goberno, an umento ha sweldo han mga sundalo yana nga tuig.
An pahayag han Presidente in ginsabi ha Fort Bonifacio durante han ika 113th Founding Anniversary han Philippine Army.
Kaangayan daw nga pag-adman largo han DBM kay total, kada bulan man daw in nag-aalutaga an goberno hin P4B para han salary standardization program (SSP).
An kamanduan han Presidente in iginpahayag tungod han iya nabatian nga arungot han kasundalohan nga unta daw, mahiuna hira han pagpahatas-i han ira mga sweldo kay an kadam-an han mga empleyado han goberno in Hulyo pa man uumentohi.
Ha ilarum han SSP, makakaupat ka beses, sakop hin upat daman ka tuig, nga nagtikang hana tuig 2009, pakakakarat hin umento an mga empleyado tubtob 2012.
Tungod hine, an pinakahabubo an ranggo nga sundalo nga han 2001 nakarawat la hin P5,50.00 in makakakarawat hin P12,000 yana nga tuig. (PIA-Eastern Samar) [top]


text:
Waray-Waray News: DBP naghatag hin P2.5B nga cheke kan PGMA
Manila (26 January) -- Kinarawat ni President Gloria Macapagal-Arroyo in cheke nabalor hin P2.5B komo bayad han Development Bank of the Philippines (DBP) dibidindo para goberno nasyonal.
Mismo an Chairperson nga hi Patricia Sto. Tomas ug an Presidente nga hi Reynaldo David an nagduhol kan Pres. Arroyo han cheke, hasta na hi Finance Secretary Margarito Teves durante han ika-63rd nga anibersaryo han DBP Head Office ha Makati.
Kun ig-uupod daw an yana nga kinarawat han Presidente tikang pa han tuig 2001, maabot na hin P11.4 B an nahibayad han DBP ha goberno nasyonal.
Sering ni David, maupay daw an 2009 para han DBP kay kinita daw ine hin P6.09B, nga mas hataas daw han kanan 2008 nga nakada ha P3.6B la. Tungod daw ine han suporta ni President Arroyo kun kay ano nga sugad an kinita han DBP.
Labot pa, iginpakita daman kan Pres. Arroyo in Memorandum of Understanding ha butnga han DBP ug Overseas Workers Welfare Administration (OWWA), nga may panuyo makahatag hin tambulig ha mga Pinoy OFWs ug ha ira pamilya. (PIA-Eastern Samar) [top]